Μήπως να μειωθεί ο χρόνος της καραντίνας; | Protagon.gr\nΘα γίνει έτσι πιο υποφερτή και θα την εφαρμόζουν περισσότεροι. Διότι άλλο είναι να πεις σε κάποιον που είχε επαφή με κρούσμα του ιού θα μείνεις μέσα 8 ημέρες κι άλλο να του πεις 14. Θα το τηρήσει ευκολότερα, άρα θα είναι πιο αποτελεσματικό. Διατάξεις που δεν τηρούνται μαζικά είναι σαν να μην υπάρχουν\nΔημήτρης Ευθυμάκης 1 Δεκεμβρίου 2020, 21:28\nΔεν είμαι ούτε ιολόγος ούτε επιδημιολόγος. Μήτε πνευμονολόγος μήτε εντατικολόγος. Eνας παρατηρητής και σχολιαστής της δημόσιας ζωής είμαι, προσπαθώντας να έχω ως μπούσουλά μου την κοινή λογική και το μέτρο. Ως τέτοιος, ξέρω λίγα πράγματα (προσφάτως αποκτηθέντα) περί της συμπεριφοράς του κορονοϊού, αλλά κάπως περισσότερα για τη συμπεριφορά των ανθρώπων μέσα στο περιβάλλον του. Ως αποτέλεσμα των παρατηρήσεών μου, το λοιπόν, έρχομαι να κάνω μια πρόταση προς τους αρμοδίους, υγειονομικούς και πολιτικούς αρμοδίους.\nΤον τελευταίο καιρό που ο ιός μάς περικυκλώνει επικίνδυνα και επειδή συναναστρέφομαι (τηλεφωνικώς και μέσω διαδικτύου) με πολύ κόσμο, έχω γίνει μάρτυρας της παρακάτω συμπεριφοράς. Αυτοί που μαθαίνουν ότι έχουν έρθει σε επαφή με διαπιστωμένο κρούσμα κορονοϊού, ενώ πρέπει να κάτσουν σε απομόνωση 14 ημερών μέχρι να σιγουρευτούν ότι τη γλίτωσαν, από την έβδομη-όγδοη μέρα κινούνται κανονικά στον περίγυρό τους. Από έξι περιπτώσεις τέτοιων ανθρώπων που γνωρίζω προσωπικά, ούτε μία δεν κράτησε την καραντίνα δύο ολόκληρες εβδομάδες.\nΠοια είναι η συνήθης πρακτική; Κάποιος έχει συμπτώματα, κάνει τεστ, βγαίνει θετικός και αμέσως τηλεφωνά σε εκείνους με τους οποίους ήρθε σε επαφή και τους λέει τα καθέκαστα. «Είμαι θετικός, άρα πιθανότατα σε έχω κολλήσει και σένα». Οποιος λαμβάνει το κακό μαντάτο, παίρνει τηλέφωνο στον ΕΟΔΥ ή στον γιατρό του. Του λένε το ίδιο πράγμα. Κάτσε απομονωμένος για τέσσερις μέρες και μετά πήγαινε να κάνεις το μοριακό τεστ. Δεν έχει νόημα να το κάνεις νωρίτερα, διότι, ακόμα κι αν έχεις κολλήσει, δεν θα φανεί τα πρώτα εικοσιτετράωρα.\nΑν το τεστ μετά το τετραήμερο βγει θετικό, τότε ο μολυσμένος προφανώς κάθεται απομονωμένος, ελπίζοντας ότι δεν θα νοσήσει και θα τη βγάλει ως το τέλος ως ασυμπτωματικός. Πάμε στη δεύτερη version, πολύ συνηθισμένη, στην οποία το πρώτο τεστ βγαίνει αρνητικό. Τι του λέει ο γιατρός; Οτι βγήκε μεν αρνητικό, όμως ενδέχεται να είναι μολυσμένος και να μη φαίνεται ακόμα, έστω κι αν πέρασε ένα τετραήμερο. Θα συνεχίσει λοιπόν την καραντίνα και θα ξανακάνει δεύτερο τεστ αντισωμάτων (αυτή την φορά) πέντε μέρες μετά το πρώτο.\nΑν και το δεύτερο αυτό τεστ βγει αρνητικό, τότε οι πιθανότητές του να μην έχει κολλήσει από τον διαπιστωμένο φορέα είναι μεγάλες, αλλά όχι στο 100%. Πρέπει λοιπόν και μετά το δεύτερο αρνητικό να συνεχίσει την καραντίνα μέχρι να συμπληρώσει 14 μέρες και στη συνέχεια μπορεί να βγει έξω. Με βάση λοιπόν την εμπειρική καταγραφή μου, όλοι κρατούν την αυστηρή καραντίνα του πρώτου τετραημέρου, μέχρι να κάνουν την πρώτη εξέταση. Μόλις αυτή βγει αρνητική και εφόσον δεν διαπιστώνουν κάποιο σύμπτωμα, λιγότεροι από τους μισούς κρατούν την καραντίνα ως τη δεύτερη εξέταση, που γίνεται στο εννιάμερο-δεκαήμερο.\nΟταν μάλιστα βγουν αρνητικοί και στο δεύτερο τεστ, ούτε ένας δεν κάθεται σπίτι του μέχρι να κλείσει ο κύκλος των 14 ημερών. Νιώθουν καλά, έχουν δύο αρνητικά τεστ στα χέρια τους, είναι απολύτως σίγουροι ότι τη γλίτωσαν. Οπότε, σαλταρισμένοι ήδη από τον απομόνωση των δέκα ημερών, ξαναπάνε στη δουλειά τους και ξαναβλέπουν τους ανθρώπους τους κανονικά. Η καραντίνα των 14 ημερών είναι μόνο στα χαρτιά, κανένας δεν την τηρεί με σχολαστικότητα. Αρα γιατί υπάρχει; Δεν ξέρω τι λένε τα επιδημιολογικά δεδομένα ούτε τους ακριβείς χρόνους εκκόλαψης του ιού και εμφάνισης των συμπτωμάτων του, αυτό που ξέρω εγώ είναι ότι οι διατάξεις που δεν τηρούνται μαζικά ή (για να το πω αντίστροφα) καταστρατηγούνται καθολικά, είναι σα να μην υπάρχουν.\nΜήπως ήρθε ο καιρός να μειωθεί η διάρκεια της καραντίνας; Να γίνει πιο υποφερτή, ώστε να την ακολουθούν και περισσότεροι; Διότι άλλο είναι να πεις στον υποψήφιο θα κάτσεις μέσα οκτώ μέρες κι άλλο να του πεις δεκατέσσερις. Θα την τηρήσει ευκολότερα, άρα θα την κάνει πιο αποτελεσματική. Και μεταξύ μας, γιατρός δεν είμαι ούτε έχω πρόσβαση σ’ όλα τα στοιχεία, αλλά δεν ξέρω κανέναν που εμφάνισε συμπτώματα δώδεκα ή δεκατρείς μέρες αφότου ήρθε σε επαφή με κρούσμα.


Δύσκολο παζλ για τα Ηνωμένα Έθνη – ΟΝΗΣΙΛΟΣ\nΔύσκολο παζλ για τα Ηνωμένα Έθνη\nΟΝΗΣΙΛΟΣ > Δύσκολο παζλ για τα Ηνωμένα Έθνη\nΤο μήνυμα που φτάνει από τη Νέα Υόρκη προς όλους τους εμπλεκόμενους στο Κυπριακό είναι η αποφασιστικότητα του Αντόνιο Γκουτέρες να τους μαζέψει όλους γύρω από ένα τραπέζι για να εργαστούν σε μιαν άτυπη διάσκεψη. Αυτό που διαμηνύεται ακόμη, και είναι προς όλους ξεκάθαρο, είναι πως ο Γενικός Γραμματέας θέλει η άτυπη πενταμερής να βγάλει αποτέλεσμα. Για να επιτευχθεί αυτός ο στόχος που έχει θέσει, ο Γενικός Γραμματέας των Ηνωμένων Εθνών θα πρέπει να καταφέρει να λύσει ένα πολύ δύσκολο παζλ του οποίου η αρχή είναι εύκολη αλλά δεν προεξοφλεί ότι το τελικό αποτέλεσμα θα είναι εξίσου εύκολο ή θετικό. Το ερώτημα είναι: οι στοχεύσεις που έχουν τα εμπλεκόμενα μέρη θα οδηγήσουν προς αυτό που θέλει ο ΓΓ του ΟΗΕ; Δηλαδή να υπάρξει ένα θετικό αποτέλεσμα;\nΗ δημόσια ρητορική της τουρκικής πλευράς, με κύριο εκφραστή τον νέο ηγέτη των Τουρκοκυπρίων, Ερσίν Τατάρ, παραπέμπει σε ένα αδιέξοδο στην όλη διαδικασία. Η πρόταξη της τουρκικής πλευράς για λύση δύο κρατών, όπως εκτιμούν διάφορες κατευθύνσεις, το μόνο που θα πετύχει είναι να οδηγήσει τη διαδικασία σε αδιέξοδο. Ωστόσο, άτομα τα οποία έχουν λόγο και ρόλο στην όλη διαδικασία εκτιμούν ότι η τουρκική πλευρά θα προσέλθει με θετική προσέγγιση στη συνάντηση 5+1 και παραπέμπουν στα μηνύματα που στέλνει πρωτίστως η Άγκυρα για συμμετοχή στην άτυπη διάσκεψη.\nΟι ίδιοι κύκλοι σημειώνουν πως σε καμιά περίπτωση δεν θα υπάρξει αρνητική απάντηση από οποιονδήποτε σε μια πρόσκληση του Γενικού Γραμματέα για συμμετοχή σε άτυπη πενταμερή. Ως εκ τούτου, εκτιμάται πως η Άγκυρα δεν θα κάνει κάτι που θα δυσκολέψει τα Ηνωμένα Έθνη να συγκαλέσουν μια διάσκεψη στην οποία θα συμμετέχουν οι ηγέτες των δύο κοινοτήτων και οι τρεις εγγυήτριες δυνάμεις. Ούτε και βλέπουν να μπαίνουν οποιεσδήποτε προϋποθέσεις από τον οποιονδήποτε.\nΣε αντίθεση με τη γενική εντύπωση που μπορεί να υπάρχει στη Λευκωσία για τους τρίτους και για τα Ηνωμένα Έθνη, η προσέγγιση της τουρκικής πλευράς ερμηνεύεται ως εξής: Δεν είπε ότι δεν πάει στις συνομιλίες, είναι έτοιμη να καθήσει στο τραπέζι, και αυτό που λέει είναι να μπορούν να συζητηθούν όλες οι επιλογές και να μην περιοριστεί η συζήτηση στην υφιστάμενη θεματολογία.\nΕν ολίγοις θέλει η τουρκική πλευρά να έχει το δικαίωμα, σε περίπτωση που η όλη συζήτηση δεν οδηγεί σε αποτέλεσμα, να ρίξει στο τραπέζι και οι ιδέες που μέχρι στιγμής δεν έχουν μπει στο κάδρο του Κυπριακού. Δηλαδή απαιτεί να έχει το δικαίωμα να μπορεί να βάλει στο τραπέζι και τη λύση δύο κρατών. Η τουρκική πλευρά βάζει μια υποσημείωση η οποία χρήζει προσοχής, ότι οι εισηγήσεις της για να μπουν κι άλλα θέματα στο τραπέζι αφορούν σε περίπτωση μη επίτευξης αποτελέσματος μέσω της υφιστάμενης διαδικασίας.\nΑυτό που εκτιμούν οι τρίτοι, που εμπλέκονται ή παρακολουθούν από κοντά τις εξελίξεις στο Κυπριακό, είναι πως η τουρκική πλευρά θα πιέσει για αποτέλεσμα προς δύο κατευθύνσεις: Να εξασφαλίσει συμφωνία στο θέμα της πολιτικής ισότητας (όπως η ίδια την ερμηνεύει) και στη διατήρηση στρατευμάτων και μετά τη λύση του Κυπριακού. Δηλαδή τα θέματα εκείνα στα οποία δεν τα βρήκαν τα μέρη και στο Κραν Μοντανά. Οι ίδιοι κύκλοι εκτιμούν ότι η πρόταση για δύο κράτη θα παραμείνει στο πλάι μέχρι να συζητηθούν τα θέματα της πολιτικής ισότητας και των στρατευμάτων. Εάν δεν τα βρουν –δηλαδή δεν ικανοποιηθούν οι απαιτήσεις της τουρκικής πλευράς– τότε θα ρίξει στο τραπέζι την πρόταση για λύση δύο κρατών.\nΑυτό είναι εν πολλοίς το σκηνικό, όπως διαμορφώνεται αυτή τη στιγμή σ’ ό,τι αφορά την πραγματοποίηση μιας άτυπης πενταμερούς διάσκεψης. Και καθώς η Τζέιν Χολ Λουτ ετοιμάζεται να ταξιδέψει στην Κύπρο από τη Νέα Υόρκη διαμηνύει προς κάθε πλευρά ότι ο ΓΓ θέλει να υπάρξει αποτέλεσμα στην άτυπη πενταμερή. Το ερώτημα είναι ποιο μπορεί να είναι το αποτέλεσμα. Για μεν την ελληνοκυπριακή πλευρά το αποτέλεσμα είναι να προχωρήσει η διαδικασία σε τελικές διαπραγματεύσεις για λύση διζωνικής δικοινοτικής ομοσπονδίας. Για δε την τουρκική πλευρά το αποτέλεσμα μπορεί να προκύψει μέσα από συζήτηση και άλλων μορφών λύσης.\nΠροσεγγίζοντας το θέμα από τη σκοπιά της ελληνοκυπριακής πλευράς, μπορεί να πει κάποιος ότι σε περίπτωση που οδηγηθεί η διαδικασία σε αδιέξοδο θα πρέπει ο ΓΓ του ΟΗΕ να φορτώσει την ευθύνη στην τουρκική πλευρά. Ξέρουν όλοι πως κάτι τέτοιο δεν θα γίνει εκτός εάν ο Αντόνιο Γκουτέρες αποφανθεί ότι θα πρέπει να κηρύξει οριστικό αδιέξοδο και να βάλει το Κυπριακό στο ράφι ως ένα ζήτημα που δεν μπορεί να υπάρξει λύση. Το πιο πιθανόν είναι να επιχειρήσει να βρεθεί διέξοδος και να αποφευχθεί ναυάγιο. Δηλαδή να αναζητηθεί μια μέση οδός.\nΗ ελληνοκυπριακή πλευρά επανέφερε αυτές τις ημέρες τη θέση περί αποκεντρωμένης ομοσπονδίας. Αυτή η θέση αποτελεί το σημείο εκκίνησης ή την κατάληξη των προσπαθειών στο Κυπριακό; Διότι σε μια διαπραγμάτευση η οποία μπορεί να οδηγείται σε αδιέξοδο, τότε μπορεί να αναζητηθεί διέξοδος ανοίγοντας τη βεντάλια της θεματολογίας ώστε να μπουν κι άλλες προτάσεις στο τραπέζι.\nΚαι ανεξαρτήτως του τι υποστηρίζει η Λευκωσία, τα Ηνωμένα Έθνη και οι τρίτοι μπορεί να υποστηρίξουν (με καλές ή κακές προθέσεις) πως «από τη μια έχουμε την πρόταση των Ελληνοκυπρίων για αποκεντρωμένη ομοσπονδία και από την άλλη έχουμε την πρόταση των Τουρκοκυπρίων για κυρίαρχη ισότητα». Και ακολουθώντας την πάγια τακτική να αναζητηθεί διέξοδος από μια μέση οδό που να μπορεί να δώσει αποκεντρωμένη ομοσπονδία δυο ισότιμων κρατιδίων.\nΤα Ηνωμένα Έθνη δεν θέλουν σε καμιά περίπτωση να οδηγηθεί η τρέχουσα διαδικασία στο Κυπριακό σε ένα αδιέξοδο. Γιατί μια ανάλογη εξέλιξη θα είναι ενδεχομένως και το οριστικό τέλος του Κυπριακού όπως το γνωρίζαμε όλα αυτά τα χρόνια. Και απ’ εκεί όλα θα μπουν σε μια νέα βάση.\nΚαι σε μια τέτοια περίπτωση δεν θα υπάρχει εμπόδιο ή πρόβλημα σε χώρες, που σήμερα δεν το τολμούν, να κάνουν την κίνηση και να αναγνωρίσουν τη χωριστή τουρκοκυπριακή οντότητα στην Κύπρο. Τα δεδομένα ως έχουν σήμερα λειτουργούν αποτρεπτικά και για την αναγνώριση του ψευδοκράτους. Ωστόσο σ’ ένα νέο ναυάγιο συνεπεία αδυναμίας επίτευξης άλλης λύσης χώρες που έχουν ήδη προσεγγιστεί από την Τουρκία και διστάζουν πιο εύκολα θα μπορεί να προχωρήσουν σε αναγνώριση του ψευδοκράτους. Γι’ αυτό δεν αποκλείεται το θέμα αυτό η Τουρκία να το κρατήσει μέχρι και την άτυπη πενταμερή. Οπόταν στη βάση των αποτελεσμάτων θα γίνουν και οι κινήσεις σε σχέση με την αναγνώριση του ψευδοκράτους.\nΤο ζήτημα της ελεύθερης διακίνησης\nΤατάρ κατά τη συνέντευξή του στο κανάλι TRT World προσπάθησε να παραπλανήσει στο θέμα της λύσης κυρίαρχης ισότητας ή δύο κρατών, επικαλούμενος τις ευρωπαϊκές αρχές περί ελευθερίας διακίνησης προσώπων και αγαθών. Ο ηγέτης των Τουρκοκυπρίων υποστήριξε ότι εάν λυθεί το Κυπριακό με βάση την ομοσπονδία που προτείνει η ελληνοκυπριακή πλευρά τότε υπάρχουν κίνδυνοι: «ειδικά εντός της ΕΕ όπου υπάρχει ελεύθερη διακίνηση των πάντων, δεν θα μπορούμε να προστατευθούμε από τους Ελληνοκύπριους ή άλλους Ευρωπαίους ή Έλληνες από την Ελλάδα από του να έρθουν και να αγοράσουν περιουσίες από εμάς».\nΟ Τατάρ κινείται στο πλαίσιο των πάγιων τουρκικών θέσεων για μόνιμες παρεκκλίσεις από εκείνες τις πτυχές του ευρωπαϊκού κεκτημένου που συμφέρουν στην τουρκική πλευρά. Στην προκειμένη περίπτωση επικαλείται μεν ότι στην ΕΕ υπάρχει ελεύθερη διακίνηση των πάντων, ζητά να μπουν φραγμοί στη διακίνηση προσώπων αλλά αποφεύγει να ζητήσει κάτι ανάλογο στη διακίνηση κεφαλαίων και αγαθών. Η τουρκική πλευρά συνεχίζει να θέτει εφαρμογή του κεκτημένου κατά 2/3: να υπάρχει ελεύθερη διακίνηση αγαθών και κεφαλαίων, όχι και προσώπων.\nΘέλουν την «επιτροπή» να παράξει δίκαιο\nΗ σπουδή να υπάρξει άμεση αντίδραση σε δηλώσεις ή αναφορές της τουρκικής πλευράς, οδηγεί πολλές φορές σε τοποθετήσεις που μπορεί να μη στέκουν. Όπως εσχάτως με τις κινήσεις της τουρκικής πλευράς στο θέμα της Αμμοχώστου και το άνοιγμα της κλειστής περιοχής των Βαρωσίων.\nΟ αυτοματισμός δηλώσεων εις απάντηση τουρκικών ενεργειών, οδήγησε σχεδόν όλους να καταγγέλλουν την τουρκική πλευρά και το κατοχικό καθεστώς ότι στοχεύει σε εποικισμό της κλειστής περιοχής των Βαρωσίων. Εάν κάνουμε μια πιο προσεκτική ανάγνωση των ενεργειών και δηλώσεων της τουρκικής πλευράς, θα δούμε ότι δεν γίνεται (στο παρόν στάδιο) αναφορά σε εποικισμό της πόλης κατά τον τρόπο που τίθετο στο παρελθόν και προκαλούσε αντιδράσεις.\nΑυτό που προτείνει, εντέχνως, η τουρκική πλευρά είναι άνοιγμα της κλειστής περιοχής για επιστροφή των ιδιοκτητών περιουσιών στο Βαρώσι. Δεν μιλά για χρήση των περιουσιών από Τούρκους ή Τουρκοκύπριους. Γι’ αυτό και ο Τατάρ επιμένει ότι οι αποφάσεις τους είναι στα πλαίσια των ψηφισμάτων των Ηνωμένων Εθνών.\nΣτόχος της τουρκικής στρατηγικής με την Αμμόχωστο είναι να οδηγηθούν οι Ελληνοκύπριοι ιδιοκτήτες περιουσιών στην «επιτροπή» για να τις διεκδικήσουν. Για τις ίδιες περιουσίες το ΕΒΚΑΦ υποστηρίζει ότι είναι βακουφικές και του ανήκουν.\nΟυσιαστικά η «επιτροπή» μέσω αυτής της διαδικασίας θα κληθεί να αποφανθεί ποιος είναι ο ιδιοκτήτης των περιουσιών: ο Ελληνοκύπριος ή το ΕΒΚΑΦ;\nΣύμφωνα με την προσέγγιση Τατάρ, οι αποφάσεις που θα λάβει η «επιτροπή» πρέπει να τύχουν σεβασμού από όλους, τονίζοντας πως το εν λόγω όργανο έχει συσταθεί στη βάση αποφάσεων διεθνών οργανισμών. Τονίζοντας παράλληλα ότι τα ψηφίσματα των Ηνωμένων Εθνών όταν είχαν ληφθεί δεν υπήρχε η «επιτροπή» για να προσφέρει θεραπεία στους Ελληνοκύπριους που είχαν εγκαταλείψει τις περιουσίες. Εν ολίγοις, η τουρκική πλευρά θέλει να παράξει μιας μορφής δίκαιο μέσω της «επιτροπής», το οποίο βεβαίως θα αποτελέσει ένα προηγούμενο για όλες τις ελληνοκυπριακές περιουσίες στα κατεχόμενα.


Ακαδημία Αλπικού Σκι 2018/2019 – Ε.Ο.Σ. Πάτρας – EOS Patras\nΑκαδημία Αλπικού Σκι 2018/2019\nΠλαίσιο Λειτουργίας Ακαδημίας Αλπικού Σκι 2018-2019\nΦιλοσοφία:Η Ακαδημία Αλπικού Σκι του ΕΟΣ Πατρών έχει ως σκοπό την εξοικείωση των παιδιών με τη φύση, τον αθλητισμό και την διαμόρφωση αθλητικού και χιονοδρομικού χαρακτήρα. Με σεβασμό προς την φύση και τον άνθρωπο έχουμε σαν στόχο να μυήσουμε με ασφάλεια τα παιδιά στην χιονοδρομία, είτε ως δραστηριότητα ελεύθερου χρόνου (hobby) αλλά και σε αθλητικό έως και αγωνιστικό επίπεδο με γνώμονα την ευγενή άμυλα και την ομαδικότητα.\nΑπευθύνεται: Η Ακαδημία απευθύνεται σε οικογένειες παιδιών ηλικίας από 6 έως 16 ετών που έχουν ενδιαφέρον να ασχοληθούν με τη χιονοδρομία , να φτάσουν την τεχνική τους σε υψηλό επίπεδο ακόμα και μέχρι το αγωνιστικό . Το πλάνο της ακαδημίας μας έχει ως προυπόθεση την παρακολούθηση όλων των προπονήσεων της χιονοδρομικής σαιζόν με σκοπό την καλύτερη δυνατή εξέλιξη.\nΟμάδες και ηλικίες\nΑρχάριοι: Για παιδιά ηλικίας 6 έως 8 ετών που δεν έχουν ξανακάνει σκι η έχουν κάνει δοκιμαστικά σκι με αυτόνομα μαθήματα. Εξοικίωση με τον εξοπλισμό και το χιόνι σε χώρο αρχαρίων με μορφή παιχνιδιού. Σκοπός της ομάδας των αρχαρίων είναι μέχρι το τέλος της σαιζόν οι μικροί χιονοδρόμοι να μπορούν κάνουν σκί, χρησιμοποιώντας το πιατάκι στις χαμηλές πίστες (μπλέ) του χιονοδρομικού.\nΑριθμός παιδιών 6-8\nΟμάδα Α: Για παιδιά που έχουν συμπληρώσει την φοίτηση τους στο τμήμα αρχαρίων. Σκοπός της “Ομάδας Α” είναι η εισαγωγή στο παράλληλο σκί και η εξοικείωση με την ταχύτητα. Στόχος μας είναι τα παιδιά της “Ομάδας Α” να εξερευνήσουν με ασφάλεια και σιγουριά περσότερες πίστες του χιονοδρομικού.\nΟμάδα Β: Η “Ομάδα Β” αφορά παιδιά που κάνουν παράλληλο σκι και μπορούν να κατέβουν όλες τις πίστες του χιονοδρομικού. Ο σκοπός της “Ομάδας Β” είναι να βελτιώσουν την τεχνική τους σε όλα τα είδη χιονιού και κλίσεις πιστών και προοδευτικά να αρχίσει η εξοικείωση με το αγωνιστικό σκι.\nΑριθμός παιδιών 7-9\nΟμάδα Γ (προαγωνιστική): Η προαγωνιστική ομάδα απευθύνεται σε παιδιά κατηγορίας Παμπαίδων (και αρχή κατηγορίας Παίδων) που έχουν εξοικείωση με χαράξεις , κάνουν σκι σε όλο το χιονοδρομικό και έχουν σαν σκοπό την συμμετοχή τους σε αγώνες. Ο σκοπός της ομάδας είναι η προπόνηση στο Γιγαντιαίο Σλάλομ (GS) και (COMBI), και η βελτίωση της τεχνικής με στόχο την συμμετοχή στους πρώτους τους αγώνες.\nΟμάδα Δ (advanced): Η “Ομάδα Δ” αφορά παιδιά που έχουν ακολουθήσει τις προηγούμενες ακαδημίες του ΕΟΣ Πατρών και ενδιαφέρονται να βελτιώσουν την τεχνική τους και να κάνουν σκι υψηλούεπιπέδου, να ευχαριστηθούν το βουνό χωρίς όμως αγωνιστικές υποχρεώσεις.\nΑγωνιστική Ομάδα: Η αγωνιστική ομάδα αφορά παιδιά κατηγορίας Π1/Κ1 – Π2/Κ2 κ επίλεκτους Παμπαίδων, που συμμετέχουν πλήρως στο πανελλήνιο πρωτάθλημα, έχουν ακολουθήσει όλο το πρόγραμμα προετοιμασίας τους ΕΟΣ Πατρών που περιλαμβάνει camps και προπόνηση σε παγετώνες τους θερινούς μήνες (άνοιξη, καλοκαίρι, φθινόπωρο μέχρι και τέλος Δεκεμβρίου) αλλά και προπονήσεις επί ξηρού εδάφους.\nΗ αγωνιστική ομάδα έχει απαιτήσεις σε χρόνο (προπονήσεις αλλά και αγώνες) και αγωνιστικό εξοπλισμό που περιγράφουμε πιο κάτω.\nΗλικίες συμμετοχής σε αγώνες την περίοδο 2018-2019 :\nΗμ. Γέννησης Κατηγορία\n2007 & 2008 Παμπαίδων – Παγκορασίδων\n2006 & 2005 Παίδων – Κορασίδων 1\n2004 – 2003 Παίδων – Κορασίδων 2\n2002 και ανω ΑΓΕΝ\nΓια την συμμετοχή σε αγώνες αποφασίζει το τεχνικό και προπονητικό teamτου συλλόγου ανάλογα με την προπονητική – αγωνιστική επάρκεια και εξέλιξη του κάθε αθλητή. Δελτίο όμως αθλητή, για την επερχόμενη αγωνιστική σαιζόν, μπορούν να εκδώσουν όσοι είναι γεννημένοι από το 2008 κ μεγαλύτεροι.\nΠροπονητικό team: Με πιστοποιημένους προπονητές από την Ελληνική και Αυστριακή Σχολή Προπονητών, νιώθουμε σίγουροι για τη δουλειά μας και τα αποτελέσματά της. Όλοι οι προπονητές μας (γυμναστές ή πρώην αθλητές οι περισσότεροι) έχουν πολυετή εμπειρία με παιδιά.\nΜε τη συνεχή επιμόρφωση των προπονητών σε Ελλάδα και εξωτερικό τα τελευταία χρόνια, έχουμε καταφέρει να διαθέτουμε την καλύτερη και πιο έμπειρη προπονητική ομάδα. Πιστεύουμε στην ΑΣΦΑΛΕΙΑ, στην ΕΚΜΑΘΗΣΗ και στη ΔΙΑΣΚΕΔΑΣΗ. Αυτά είναι τα τρία βασικά κριτήρια με τα οποία προπονούμε και εκπαιδεύουμε τα παιδιά και τους αθλητές μας με επιτυχία. Στόχος μας και ανταμοιβή μας είναι η δημιουργία των αυριανών πρωταθλητών του αλπικού σκι.\nΟι αναβάσεις ξεκινούν με τα πρώτα χιόνια του Ιανουαρίου μέχρι τα τέλη Μαρτίου. Οι προπονήσεις λαμβάνουν χώρα στο χιονοδρομικό κέντρο Καλαβρύτων και η μεταφορά των μικρών και μεγάλων αθλητών γίνεται με τα πούλμαν του συλλόγου κάθε Κυριακή (Σάββατο εναλλακτικά και ανάλογα των καιρικών συνθηκών).\nΑσφάλιση στην Ελληνική Ομοσπονδία Χιονοδρομίας.\nΘεωρητικά Μαθήματα στην αίθουσα του συλλόγου πριν την πρακτική (κανόνες ασφαλείας, κατανόηση εξοπλισμού, κίνησης ,κλπ)\nΜεταφορά των παιδιών με το snowbus του συλλόγου\nΜπουφάν ή γιλέκο προπόνησης με τα διακριτικά του συλλόγου (περιορισμένος αριθμός μπουφάν)\nΤουλάχιστον 8 προπονήσεις στο χιονοδρομικό κέντρο Καλαβρύτων\nΣυνοδεία των παιδιών από την στιγμή της παράδοσής τους στο λεωφορείο μέχρι την επιστροφή τους\nΚάρτα του αναβατήρα\nΔίπλωμα παρακολούθησης μαθημάτων\n06:30 –> Το πούλμαν το ΕΟΣ Πατρών αναχωρεί από Πάτρα\n08:30 –> Άφιξη στο χ.κ.Καλαβρύτων\n09:00 –>Έναρξη προπόνησης\nΤα μέλη της ακαδημίας που δεν ακολουθούν το πρόγραμμα του λεωφορείου παρακαλούνται, στις 09:00 να βρίσκονται στο κάτω σαλέ του χιονοδρομικού, με τον εξοπλισμό του, όπου είναι η συγκέντρωση της ομάδας.\n12:00 –> Διάλλειμα\n12:30 –>Λήξη διαλλείματος\n12:30-14.30 –> Συνέχιση προπόνησης\n14:30 –>Λήξη προπόνησης και συγκέντρωση στο κάτω σαλέ\n15:00 –> Αναχώρηση για Πάτρα\nΗ Δήλωση συμμετοχής για την προπόνηση της Κυριακής, κράτηση θέσης στο πούλμαν για συνοδούς-γονείς, όπως και για έκδοση και εξόφληση της ημερήσιας κάρτας θα γίνεται στα γραφεία του συλλόγου έως την Παρασκευή στις 9:30 μμ.\nΠΡΟΤΕΙΝΟΜΕΝΕΣ ΟΔΗΓΙΕΣ ΑΓΩΝΙΣΤΙΚΟΥ ΕΞΟΠΛΙΣΜΟΥ\nΟ εξοπλισμός αλλά και τα γεύματα αποτελούν ευθύνη της οικογένειας. Καλό είναι να ενοικιάζετε εξοπλισμό με την σαιζόν για να χρησιμοποιεί το παιδί τα ίδια υλικά σε κάθε προπόνηση αλλά και για λόγους κόστους και χρόνου.\nΓια οποιοδήποτε θέμα εξοπλισμού, αγοράς ή ενοικίασης μπορούμε να παρέχουμε πληροφορίες και βοήθεια.\nΠ1Κ1-Π2Κ2 & ΑΓΕΝ\n1 ή 2 ζευγάρια RACE SKI (1 προπόνησης & 1 αγώνων- GS & SL)\n1 ζευγάρι μπότες race\n1 ζευγάρι μπατόν με προστατευτικά slalom\n1 κράνος με πιστοποίηση (FIS rh13) + προστατευτικό υποσιάγωνο\n1 ζευγάρι προστατευτικές κνήμες για slalom\n1 φόρμα stretch αγωνιστική\n1 μάσκα ομίχλης\n1 προστατευτικό γιλέκο πλάτης\n1 ζευγάρι RACE SKI (προτείνεται slalom)\n1 ζευγάρι μπατόν\nΕπιπλέον του χιονοδρομικού εξοπλισμού\nΈνα μικρό σακίδιο πλάτης που να περιέχει τα παρακάτω:\nσκούφος ή σκούφος τύπου full-face\nκολατσιό (χυμός, νερό, σάντουιτς, σοκολάτα)\nτυχόν φαρμακευτική αγωγή\nΠΡΟΣΟΧΗ: Σε περίπτωση μυωπίας του παιδιού υπάρχουν μάσκες σκι τύπου OTG (OverTheGlasses) οι οποίες μπαίνουν πάνω από τα γυαλιά μυωπίας. Τα γυαλιά μυωπίας ή γυαλιά ηλίου με μυωπία δεν προτείνονται για λόγους ασφάλειας και ελλιπή προστασία από αέρα ή χιονοθύελλα.\nΕΚΜΑΘΗΣΗ ΣΚΙ ΕΝΗΛΙΚΩΝ ΜΕΛΩΝ ΤΟΥ ΕΟΣ ΠΑΤΡΩΝ:\nΓια ενήλικες και γονείς που θέλουν να ασχοληθούν με τη χιονοδρομία και έχουν την απαραίτητη ή ελάχιστη έστω σχέση με το σκι. Σκοπός της είναι να φέρουμε τους γονείς που έρχονται με το πούλμαν ή όχι του συλλόγου σε στενή επαφή με το σκι και να συμβάλλουμε έτσι και στην διασκέδασή τους . Στόχος μας είναι να εξερευνήσουν με ασφάλεια και σιγουριά περισσότερες πίστες του χιονοδρομικού και να βελτιώσουν την τεχνική τους. Αριθμός συμμετεχόντων 4-6 (Διάρκεια 5 Κυριακές –3 ώρες εκπαίδευση- ελάχιστος αριθμός για την πραγματοποίηση της σχολής 4 άτομα)


ΤΟ ΚΟΙΝΟ ΤΩΝ ΑΠΑΝΤΑΧΟΥ ΕΛΛΗΝΩΝ: Είμαστε 100% Τούρκοι και χριστιανοί\nΤου ανταποκριτή της ΚΑΘΗΜΕΡΙΝΗΣ στην Κωνσταντινουπολη, Αλεξανδρου Μασσαβετα\nΣυναντιόμασταν κάθε χρόνο σε μία από τις ελληνικές ενορίες στο Νιχώρι του Βοσπόρου (Γενίκιοϊ), στην ακολουθία της Αναστάσεως, σαν να είχαμε δώσει ραντεβού. Νόμιζα πως ήταν δύο ακόμη ανάμεσα στους πολυάριθμους Τούρκους που προσέρχονται στην ακολουθία από περιέργεια για τα έθιμα του Ελληνορθόδοξου Πάσχα, είτε για να συνεορτάσουν με χριστιανούς φίλους, σε ένα εκκλησίασμα πολυεθνές και πολύθρησκο.\nΚομψοί, μορφωμένοι, πολυταξιδεμένοι, το ζεύγος Αχμέτ και Νετζλά Οζγκιουνες ανήκουν στους χιλιάδες Τούρκους που επέλεξαν, τα τελευταία χρόνια, να αλλάξουν θρησκεία, και στους ελάχιστους που δεν κρατούν την επιλογή τους αυτή κρυφή. Θέλησαν να μιλήσουν στην «Κ» για την εσωτερική αναζήτηση που τους οδήγησε στην Ορθοδοξία και για το τι σημαίνει να είσαι Τούρκος και χριστιανός, λίγους μήνες πριν μετοικήσουν στο εξωτερικό.\nΑ.: Αυτό οφείλεται σε λόγους ιστορικούς. Αποτελεί οθωμανική παράδοση ο διαχωρισμός σε εθνότητες (μιλλέτ) με βάση τη θρησκεία. Για παράδειγμα, όλοι οι ορθόδοξοι αποτελούσαν το «ορθόδοξο έθνος» και η διοίκηση δεν έδιδε σημασία στην εθνική τους καταγωγή, π.χ. αν ήταν Βούλγαροι, Σέρβοι ή Ελληνες. Στην Καππαδοκία, απ' όπου κατάγομαι, αυτό που διαχώριζε τους κατοίκους σε Ρωμιούς και Τούρκους ήταν η θρησκεία. Οι ορθόδοξοι της περιοχής του Ταλάς, της ιδιαίτερης πατρίδας μου, μιλούσαν την τουρκική ως μητρική γλώσσα και τελούσαν ακόμη και τη θεία λειτουργία στην τουρκική. Αυτό που τους ενέτασσε στο «ρωμαίικο έθνος» ήταν η υπαγωγή τους στην Ορθόδοξη Εκκλησία.\nΑ.: Καμία αρνητική αντίδραση δεν είχα, ούτε και μπορώ να πω ότι ανησυχώ


Γερμανία: Βρήκαν παιδί σε συνθήκες πλήρους εγκατάλειψης - Δεν είχε δει το φως της ημέρας για χρόνια - LifeRight\nΕιδικότερα, η γερμανική εισαγγελία ξεκίνησε έρευνα μετά την ανακάλυψη ενός κοριτσιού 5 ετών σε συνθήκες πλήρους εγκατάλειψης, το οποίο, σύμφωνα με τον Τύπο, ζούσε χωρίς να βλέπει το φως της ημέρας για χρόνια.\n«Έπειτα από (τη δημοσίευση) άρθρων στον Τύπο, ξεκινήσαμε έρευνα» γνωστοποίησε σήμερα ο εισαγγελέας της Φρανκφούρτης Ίνγκο Κετσιτσιάν, μεταδίδει το γερμανικό πρακτορείο ειδήσεων dpa. Η εφημερίδα Märkische Oderzeitung έγραψε το Σάββατο ότι το κοριτσάκι, που διέμενε στο Εμπερσβάλντε, στα βόρεια περίχωρα του Βερολίνου, ζούσε σε συνθήκες πλήρους εγκατάλειψης για τουλάχιστον 2 χρόνια. Ήταν τελείως αποκομμένη από τον έξω κόσμο και χωρίς να βλέπει το φως της ημέρας για αρκετά χρόνια. Σύμφωνα με την ίδια πηγή, η σωματική και διανοητική ανάπτυξη του κοριτσιού, που μεταφέρθηκε στο νοσοκομείο την 20η Δεκεμβρίου, ήταν πολύ καθυστερημένη. Στο ίδιο διαμέρισμα, βρέθηκαν ο αδελφός η αδελφή της. Έχουν μεταφερθεί σε κέντρα περίθαλψης παιδιών.\nΓΕΡΜΑΝΙΑΔεν είχε δει το φως της ημέρας για χρόνιαΚακοποίηση ανηλίκωνπεντάχρονο κορίτσι σε συνθήκες εγκατάλειψης


Με ώτα...ευήκοα - Viannitika.gr\nΘα καταφέρουμε άραγε κάποτε να ξεφύγουμε από τον κλοιό της αυτοεκπληρούμενης προφητείας; Να μη μας λένε πια τα ψέματα που γνωρίζουν ότι θέλουμε να ακούσουμε;\nΔεν είμαι καθόλου σίγουρη, ακόμα και μετά από μία μακρά περίοδο μνημονίων, την οποία «πληρώσαμε» πολύ ακριβά...\nΑυτό για το οποίο μπορώ να μιλήσω με σιγουριά, ως δική μου κρίση απέναντι στα πράγματα, είναι το γεγονός ότι πολιτικά, και όχι μόνο, ακούμε όσα θέλουμε να ακούσουμε. Έτσι δεν χρειάζεται ποτέ να μπούμε στη διαδικασία να αναθεωρήσουμε τίποτα απ' όσα πιστεύουμε. Εκτός από κάτι "μικροαλλαγές", τις οποίες μπορεί να "αντέξει" η ψυχοσύνθεσή μας.\nΑναζητούμε την ομοιότητα στην άποψη του άλλου. Αυτό μας κάνει να αισθανόμαστε πιο ασφαλείς με αποτέλεσμα μα κλείνουμε τα αυτιά σε ό,τι διαταράσσει την προδιαμορφωμένη μας άποψη.\nΝιώθουμε εντάξει, μέσα στο αφαλές πλαίσιο της ιδεολογικής ομοιομορφίας, -αν όχι για την ορθότητα της άποψής μας- τουλάχιστον για την ορθότητα των ιδεολογικών μας αρχών και αξιών.\nΈτσι, είμαστε ικανοποιημένοι που βρισκόμαστε πάντοτε στη σωστή πλευρά της ιστορίας και του πολιτικού χάρτη.\nΑς μην πάμε μακριά. Ας μείνουμε για λίγο στην πρόσφατη συνέντευξη του Αλέξη Τσίπρα στον ΣΚΑΪ. Δεν θα πάρω θέση απλά θα ήθελα να θίξω μόνο τούτο. Ουσιαστικά όσοι παρακολούθησαν την συνέντευξη είχαν σχεδόν προαποφασίσει το πρίσμα υπό το οποίο θα την έβλεπαν. Ξέραμε σε ποιον τηλεοπτικό σταθμό βρισκόταν ο κ. Τσίπρας, σε ποια πρόσωπα θα έδινε συνέντευξη και αυτό αυτομάτως επηρέασε την άποψή μας.\nΑν δεν ήταν τα συγκεκριμένα πρόσωπα, στον συγκεκριμένο σταθμό όμως, ενδεχομένως να δεχόμασταν ότι οι δύο δημοσιογράφοι ρώτησαν πράγματα (εξαιρώ το ύφος), που έπρεπε να ρωτήσουν, έχοντας απέναντι τους, τον Πρωθυπουργό της χώρας και εκ νέου διεκδικητή του πρωθυπουργικού θώκου. Και για να μην παρεξηγηθώ, αντίστοιχα, στον ίδιο-αυστηρό- τόνο, θα έπρεπε να τεθούν τα ερωτήματα και στον κ. Μητσοτάκη. Αλλά πότε γίναμε θιασώτες των ίσων αποστάσεων και των ισορροπιών ακόμα και ως πολίτες, για να το κάνουμε τώρα;\nΜη μου πείτε ότι οι περισσότεροι, δεν τάχθηκαν a priori, στη μία ή την άλλη πλευρά; Των δημοσιογράφων του τηλεοπτικού σταθμού που, με κάθε αφορμή στοχοποιεί τον ΣΥΡΙΖΑ ή του αριστερού Αλέξη Τσιπρα, που έδωσε «ρεσιτάλ» απαντήσεων σε ένα καθ’ όλα εχθρικό περιβάλλον; Αυτό θα συμβαίνει όσο δεν εκπαιδευόμαστε να ακούμε τα επιχειρήματα του άλλου και απλά περιμένουμε στη γωνία για να δώσουμε εμείς την καλύτερη απάντηση! Αυτό συμβαίνει και θα συμβεί (ξανά), σε κάθε τηλεοπτική συζήτηση που παρακολουθούμε από τους τηλεοπτικούς μας δέκτες.\nΘα ακούσουμε με προσοχή τα επιχειρήματα του "δικού μας" και θα σκεφτούμε «μωρέ, καλά τα λέει», ενώ όταν παίρνει τον λόγο ο «εχθρός», είτε τον ακούμε απλώς διεκπεραιωτικά, είτε «βράζουμε» από οργή και ενώ αυτός επιχειρηματολογεί, εμείς ψάχνουμε αντεπιχειρήματα που θα ενισχύσουν την ήδη διαμορφωμένη και παγιωμένη άποψη.\nΕπομένως, δεν έχουμε ποτέ τα αυτιά μας ειλικρινώς ανοιχτά στην άποψη του άλλου. Και κάπως έτσι οδηγούμαστε στο φανατισμό ενάντια στην άλλη άποψη.\nΚαι κάπως έτσι δεν αλλάζουμε ποτέ προς το καλύτερο.\nΕλπίζω να μην...οδεύσουμε έτσι στις κάλπες της 7ης Ιουλίου.\nΗ... έκτη αίσθηση των ζώων για τους σεισμούς\nΨεκασμοί την Πέμπτη σε περιοχές του Δήμου\nΆνοιξαν οι ουρανοί!\nΗ επίδραση του Καλίου στη θρέψη της ελιάς


Εκπληκτικά τοπία, λίμνη, καταπράσινο νησί, δρόμοι με παλιά κεραμοσκέπαστα σπίτια, μεγαλόπρεπα βουνά, κάστρο, θαυμαστοί τεχνίτες που σκαλίζουν επιδέξια το ασήμι, το χαλκό αλλά και το ξύλο, έντονο θρησκευτικό και ιστορικό στοιχείο, πλούσιο φαγητό, αυτές είναι οι λέξεις κλειδιά που χαρακτηρίζουν τα Ιωάννινα.\nΚαλώς ήρθαμε λοιπόν στα Ιωάννινα ή Γιάννενα, τη μεγαλύτερη ιστορική πόλη της Ηπείρου, με την πανέμορφη λίμνη Παμβώτιδα που της δίνει ένα σχεδόν ελβετικό τοπίο. Εδώ θα αγοράσεις ασημικά, θα κάνεις βόλτα στη λίμνη, θα φας τις ωραιότερες πίτες, θα επισκεφτείς ενδιαφέροντα μουσεία και θα κάνεις εξορμήσεις στα Ζαγοροχώρια, στο φαράγγι του Βίκου και αν το αντέχεις θα κάνεις και καγιάκ!\nΟι φωτογραφίες με τα τοπία της πόλης είναι ενός ταλαντούχου φωτογράφου με ευαίσθητη ματιά, του καλού συναδέλφου Άγγελου Ζορζοβίλη!\nΌσον αφορά το φαγητό η περιοχή έχει πλούσια κτηνοτροφία και θα φας οπωσδήποτε ντόπια νοστιμότατα κρέατα και γευστικά τυριά. Η λίμνη βέβαια προσφέρει και ουζομεζέδες και τα περίφημα τηγανιτά βατραχοπόδαρα.\nαπό την επίσκεψή μου στα Ζαγοροχώρια\nάρχοντες της ασφάλτου, (από την ίδια εκδρομή)\nΠατέρας και κόρη, ο ανηψιός μου με την χαριτωμένη κορούλα του την Ιωάννα που κρατάει τα Ιωάννινα\nΣε συνέχεια του διαγωνισμού λοιπόν η Ιωάννα κρατάει τα Ιωάννινα. Η τρίτη γενιά της οικογενείας Στικούδη η γλυκιά μου Ιωάννα στην αγκαλιά του πατέρα της, διασκέδασε με τον δίσκο και το περιεχόμενο του στα μικρά σερβίτσια του δίσκου της Aegean.\nΜε έμπνευση τα Ιωάννινα διάλεξα να κάνω σαν κυρίως σπάλα μοσχαριού, χοιρινού και ζυγουριού στη γάστρα με κάστανα και κρασί.\nΤο ορεκτικό είναι μία παρασκευή πίτας χωρίς φύλλο, η ηπειρώτικη αλευρόπιτα. Τη συνταγή μου έδωσε ο φίλος του αγαπημένου μου ανηψιού Κώστα, ο Παναγιώτης ο οποίος μόλις άκουσε ότι θέλω να μαγειρέψω «γιαννιώτικα» μου πρότεινε τη συνταγή. Εγώ είχα από πολύ παλιά τη συνταγή της αλευρόπιτας ή χυλόπιτας, αλλά η διαφορά είναι τα λαχανικά που εμπλουτίζουν τη γέμιση.\nΓια το γλυκό απέφυγα την εύκολη λύση των σιροπιαστών και διάλεξα να κάνω μικρές γαλατόπιτες με μέλι.\nΤο κυρίως: κρέατα στη γάστρα με κάστανα και κρασί\nΠλένω καλά τα κρέατα. Καθαρίζω από τα περιττά λίπη το ζυγούρι και το τρίβω με ξίδι για να απαλύνω τη μυρωδιά.\nΒάζω όλα τα κρέατα μαζί με το μισό κρασί και τις φλούδες του μανταρινιού για μία νύχτα να μαριναριστούν.\nΤην επόμενη χοντροκόβω τα κρεμμύδια, στραγγίζω τα κρέατα από τη μαρινάτα τους, τα κόβω σε κυβάκια, προσθέτω τα αρωματικά το υπόλοιπο κρασί, το ελαιόλαδο και τα βάζω όλα μαζί μέσα στην πήλινη γάστρα μου. Ψήνω σε προθερμασμένο φούρνο στους 180ο για δυόμιση ώρες. Ενώ σιγοψήνονται τα κρέατα βράζω και καθαρίζω τα κάστανα τα οποία θα τα βάλω στο τέλος για να μη διαλυθούν. Καθαρίζω και τα υπόλοιπα λαχανικά και τα προσθέτω στα κρέατα. Σε αυτή φάση βάζω αλάτι και μαύρο πιπέρι. Ψήνω για 30΄, ξαναβγάζω τη γάστρα από το φούρνο, προσθέτω τα κάστανα και ψήνω για άλλα 15΄. Αν δώ ότι έχει πολλά ζουμάκια η γάστρα τα αφαιρώ για να γίνει το φαγητό μελωμένο.\nΤο ορεκτικό: Κιτσόπιτα\nΔε θα μπορούσε να λείπει από το μενού μία πίτα. Μία εύκολη πίτα της οποίας το περίεργο όνομα δεν ξέρω από πού κρατάει. Είναι όμως νόστιμη, εύκολη και γρήγορη και αν κάποιος βαριέται να καθαρίσει τα λαχανικά, το τυρί φτάνει και περισσεύει!\nΤα υλικά λοιπόν για ένα μέτριο ταψάκι:\n200ml γιαούρτι αγελάδος\n250γρ κατσικίσιο τυρί\n1 κουταλιά ελαιόλαδο για το άχνισμα των λαχανικών\nΚαθαρίζω, πλένω και ψιλοκόβω τα λαχανικά. Τα αχνίζω σε ελάχιστο νερό και ελαιόλαδο για περίπου 10΄ σε σιγανή θερμοκρασία.\nΤα στραγγίζω και τα ανακατεύω με το αλεύρι, τα αβγά, το γιαούρτι,αλάτι και πιπέρι.\nΛαδώνω καλά το ταψί και απλώνω τον χυλό. Σκορπάω πάνω του το τυρί, τρίβοντας το με το χέρι μου και το βούτυρο σε μικρά κομματάκια.\nΨήνω σε προσθερμασμένο φούρνο στους 200ο για 30΄στις αντιστάσεις πάνω κάτω\nΤο γλυκό: μικρές γαλατόπιτες με σπιτικό φύλλο και μέλι\n41/2 φλιτζάνια γάλα\n¾ φλιτζανιού ψιλό σιμιγδάλι\nγίνονται 12 μικρά φυλλαράκια και ένα μεγαλύτερο για άλλο ένα μικρό σκεύος\nτα σποράκια ενός λοβού φυσικής βανίλιας\n3 κουταλιές μέλι για το σερβίρισμα\nφορμάκια σιλικόνης για κεκάκια\nΚάνω λακκούβα στο αλεύρι και προσθέτω όλα τα υλικά. Ζυμώνω καλά να ενωθούν τα υλικά μεταξύ τους και αφήνω τη ζύμη σκεπασμένη να ξεκουραστεί.\nΕτοιμάζω την κρέμα:\nΖεσταίνω το γάλα. Ανακατεύω με το πιρούνι τα αβγά. Ξύνω το εσωτερικό της βανίλιας με το μαχαίρι μου για να πάρω τα αρωματικά μαύρα σποράκια της. Προσθέτω στο γάλα όλα τα υλικά και σιγοβράζω μέχρι να δέσει καλά και να έχω μία σφιχτή κρέμα. Σε όλο αυτό το διάστημα ανακατεύω με μία ξύλινη κουτάλα για να μην πιάσει η κρέμα. Αποσύρω την κατσαρόλα από την εστία και την αφήνω να κρυώσει. Πότε πότε την ανακατεύω για να μη πιάσει κρούστα.\nΕνώ κρυώνει η κρέμα, προθερμαίνω το φούρνο στους 180ο και στη συνέχεια ετοιμάζω τα φυλλαράκια.\nΖυγίζω 12 ίσα μπαλάκια ζύμης, περίπου 14-15γρ το κάθε ένα και τα ανοίγω σε φυλλαράκι. Το στρώνω στα φορμάκια, προσθέτω από 2 κουταλιές κρέμα και τα βάζω να ψηθούν για 30΄μέσα στα φορμάκια και στη συνέχεια τα βάζω πάνω σε ένα λαδόχαρτο και τα ψήνω για άλλα 15΄ για να ροδίσει και το φύλλο.\nΣερβίρω με ανθόμελο ή γλυκό του κουταλιού.\nΚλασσικά αρωματίζεται με κανέλλα αλλά η παρέα δεν την ήθελε και έτσι την απέφυγα.\nΜε την κρέμα που περίσσεψε γέμισα άλλο ένα μικρό σκεύος το οποίο έβαλα στην κατάψυξη και γέμισα και ένα ποτήρι γιατί η κρέμα αυτή τρώγεται ωραιότατα σαν κρέμα βανίλια, την οποία αρωμάτισα με κανέλα.\nΕτικέτες Γευματίζω στο αεροπλάνο με παρέα την ελληνική παράδοση γλυκά ελληνική πίτα Ιωάννινα κυρίως πιάτο


Αυτοερωτική ασφυξία στο Λονδίνο - www.gayworld.gr\nΜΕ ΤΟ ΜΑΡΙΟ ΔΗΜΗΤΡΙΟΥ\nΘυμάστε ότι ο Ντέιβιντ Κάρανταϊν πέθανε πέρσι τον Ιούνιο από αυτοερωτική ασφυξία, έτσι δεν είναι; Τον βρήκαν νεκρό σε πολυτελές ξενοδοχείο της Μπανγκόκ, κουλουριασμένο μέσα στην ντουλάπα της σουίτας του, με ένα σχοινί περασμένο στο λαιμό του και ένα άλλο στο γεννητικό του όργανο. Τα δύο σχοινιά ήταν δεμένα μεταξύ τους και κρέμονταν από τη σιδερένια βέργα της ντουλάπας.\nΔικαστής επικαλείται διάκριση ! 01-11-2007\nΔιαμαρτυρίες στην ΕΑ για τους γκέι χαρακτήρες 07-04-2012


YaunaTakabara: Ιουλίου 2010\nΙων Δραγούμης. Ο πρωτεργάτης του Μακεδονικού Αγώνα.\nΣτις 31 Ιουλίου 1920 και στις 4 το απόγευμα δολοφονείται η μεγαλύτερη μορφή του Μακεδονικού Αγώνα από πολιτικούς του Αντιπάλους στην διασταύρωση Αλεξάνδρας και Κηφισιάς στην Αθήνα.\nΜπορεί να δολοφονήθηκε άνανδρα, η Ιδέα του όμως και το όραμα του εξακολουθεί να ζει σε όλους μας (σχεδόν όλους).\nΤο όραμά του:\nΜία Μεγάλη Ελλάδα, που να περιελάμβανε “την Βόρεια Ήπειρο με τον Αυλώνα, το αγαπημένο του Μοναστήρι, όπου διετέλεσε υποπρόξενος της Αθήνας, τις περιφέρειες Γευγελής- Δοϊράνης Στρωμνίτσης με σύνορα Δεμίρ-Καπού Μάλες, το Πετρίτσι, το Νευροκόπι και το θρυλικό Μελένικο, όλη τη Θράκη με την Πρωτεύουσα του Έθνους την Πόλη, με τον Πόντο και την Μικράν Ασίαν μέχρι αυτής της Αλεξανδρέτας με την Κύπρο, δηλαδή Ελλάδα της Βυζαντινής Αυτοκρατορίας, ισχυράν και μεγάλην, παράγοντα σοβαρό προοόδου και πολιτισμού στην Ανατολή”!\nΣύντομο Βιογραφικό από το sansimera\nΤου Βασ. Πασχαλίδη,\nΕφημερίδα Πρωινός Τύπος\nΟ Γκαρμπόλας δημοσιεύσε όλα τα γεγονότα που αφορούσαν τη Μακεδονία σε ιδιαίτερο βιβλίο με τον τίτλο: Ηώς\nη Μακεδονία παρέμεινε ελληνική.\nH εξέγερση του Iλιντεν (Ilinden–Preobrazhenie Uprising). Μύθος και Πραγματικότητα.\nΕπί τη ευκαιρία της επέτειου του Iλιντεν θα ήθελα να αναφέρω κάποιες λεπτομέρεις που οδήγησαν, κατά την γνώμη μου, στην εξέγερση και στο μακελειό.\nΚύρια υπεύθυνη για την οργάνωση και την υλοποίηση της εξέγερσης ήταν η Βουλγάρικη Οργάνωση Μακεδονίας-Αλεξανδρούπολης (ΒΜΑΡC) και αντίστοιχες οργανώσεις στο ευρύτερο χώρο των Βαλκανίων.\nΘα ξεκινήσω με το επαναστατικό κίνημα στην Βουλγαρία το οποίο χρονικά ήταν προγενέστερο της χρονολογίας ίδρυσης της ΒΜΑΡC.\nΑναφέρω μερικές λεπτομέρειες τις οποίες θεωρώ σημαντικές γιατί η ίδρυση και η δράση της ΒΜΑΡC εντάσσεται στο πλαίσιο διεκδίκησης της σύγχρονης Βουλγαρίας τμημάτων των Βαλκανίων που δεν ήταν δικά της.\nΑναγέννηση της Βουλγαρίας και Βουλγάρικες Επαναστατικές Οργανώσεις.\nΑπό το 1393 και μέχρι το 1878 όλες οι περιοχές της παλαιάς Βουλγαρίας βρισκόταν κάτω από τον οθωμανικό ζυγό.\nΗ ιδέα της ανεξαρτησία και της εθνικής αναγέννησης μετά την αφύπνιση της βουλγάρικης συνείδησης τον 19ο αιώνα, ενισχύθηκε κατά κύριο λόγο από την Ρωσία.\nΥπήρχε και η κίνηση της Βουλγαρικής Αναγέννησης ( bulg. Българско национално възраждане). Σε αυτή συμμετείχαν όλες οι φυλές της κατεχόμενης Βουλγαρίας ( όλες οι σλαβικές φυλές και διάφορα άλλα αυτόχθονα φύλα της περιοχής:\nΘράκες, Δάκες, Γέτες, Κουμάνοι, Πεσενέγοι, Αρουμάνοι-Βλάχοι , Άβαροι , Έλληνες..\nΈνα συνονθύλευμα φυλών..)\nΣτη αρχή βούλγαροι επαναστάτες προσπάθησαν να δημιουργήσουν ομάδες(Tscheti) στην Σερβία και Ρουμανία. Οι μεμονωμένες επιδρομές τους όχι μόνο δεν είχαν επιτυχία αλλά επέφερε τα σκληρά αντίποινα στον άμαχο πληθυσμό.\nΟ Wassil Lewski, βασιζόμενος στην ιδέα του Georgi Rakowski, ενός φιλέλληνα διανοούμενου και πρωτεργάτη της αναγέννησης της Βουλγαρίας, έπεισε τους ομοεθνείς του ότι μια γενικευμένη εξέγερση στο εσωτερικό της Βουλγαρίας μόνο θα είχε αποτέλεσμα\nΔράμα- Θερινό Πανεπιστήμιο: Ομφαλός της οικουμένης «Το Βυζαντινό παλάτι».\nΠαρουσία του διευθυντή του Γραφείου του Υπουργού κ. Μπόλαρη, κ. Σωτηρόπουλου Παναγιώτη και του Γάλλου Προξένου κ. Christian Thimonier ξεκίνησαν τα πρωί της Δευτέρας 5 Ιουλίου 2010, στην αίθουσα «Προέδρου Κωνσταντίνου Καραμανλή», οι εργασίες του θερινού πανεπιστημίου που διεξάγονται για δεύτερη χρονιά στη Δράμα.\nΟ δεύτερο κύκλος μαθημάτων του θερινού πανεπιστημίου έχει θέμα\n«Το Βυζαντινό παλάτι».\nΤα μαθήματα θα γίνονται καθημερινά, πρωί και απόγευμα στην αίθουσα του Νομαρχιακού Συμβουλίου Δράμας «Ανδρέας Παπανδρέου» και θα τα παρακολουθούν μόνο οι εγγεγραμμένοι φοιτητές.\nΤα μαθήματα αποτελούν συνέχεια του 1ου κύκλου μαθημάτων που είχε διεξαχθεί πέρυσι από 5-16 Ιουλίου και είχε θέμα: «Η ερμηνεία του Βυζαντινού Τεκμηρίου. Τεχνικές και Μέθοδοι».\nΟι φοιτητές που συμμετέχουν στο Θερινό Πανεπιστήμιο έχουν επιλεγεί με αυστηρά κριτήρια και μετά από προκήρυξη 35 υποτροφιών για τις οποίες υπέβαλαν αίτηση πλέον των 250 ατόμων.\nΆλλοι 15 επιλαχόντες φοιτητές συμμετέχουν με δικά τους έξοδα.\nΟι φοιτητές κατάγονται από χώρες της Ευρωπαϊκής Ένωσης, της Ρωσίας, Σερβίας, Τουρκίας, Καναδά, Αρμενίας και Ηνωμένων Πολιτειών Αμερικής.\nΜακεδονική Ιστορία: «Τετράδια Βουλγαρικής (κατοχής - Ανατολική Μακεδονία 1916-18» Δράμα, Καβάλα, Σέρρες)\nΤους Ανατολικομακεδόνες θύματα\nαπό τις Βουλγαρικές Αρχές κατοχής της περιόδου 1916-18, τίμησαν το πρωί της Κυριακής 4 Ιουλίου 2010 στη Χωριστή, ο Δήμος Δράμας, ο Μουσικοδραματικός Σύλλογος Χωριστής «Η Αναγεννηθείσα Μακεδονία», ο Πολιτιστικός και Μορφωτικός Σύλλογος\nΔοξάτου, το Κέντρο Πολιτιστικής Ανάπτυξης Ανατολικής Μακεδονίας και πλήθος κατοίκων της Χωριστής που παραβρέθηκαν στην εκδήλωση, αφού\nη Χωριστή θρήνησε 623 άτομα, τα ονόματα των οποίων είναι χαραγμένα σε μαρμάρινη πλάκα.\nστις 11:36 π.μ. 3 σχόλια:


Απλό και οδυνηρό – Γ.Κ Στεφανάκης\nPosted on 6 Μαΐου 2015 24 Νοεμβρίου 2017 by Info\nΙ. Εξίσου απλό, αλλά και επώδυνο είναι το πρόβλημα της χώρας. Ο Σύριζα προεκλογικά υποσχέθηκε σειρά κοινωνικών παροχών. Υποσχέθηκε, ουσιαστικά, επάνοδο στην προ κρίσης μακαριότητα. Ζήτημα, είναι ότι χρήματα (για την εκπλήρωση των υποσχέσεων) δεν υπήρχαν. Συγκάλυπτε, τότε, την ανυπαρξία. Αυτό θάλποντας ελπίδες συγκρότησης μετώπου Νότου κατά κ. Merkel. Υποτίθεται πως το “Μέτωπο” θ’ άλλαζε πολιτική. Θα διοχέτευε κεφάλαια. Θα χρηματοδοτούσε το πρόγραμμα Σύριζα (!).\nΑποκαλύφθηκε οδυνηρή η πραγματικότης. Η κυρία Merkel είναι στη θέση της. Μέτωπο Νότου δεν υπάρχει. Ο Σύριζα έμεινε χωρίς χρήμα (!).\nΙΙ. Οι μετεκλογικοί κυβερνήτες απέδειξαν και περαιτέρω υστέρηση πολιτικής σκέψης. Απλοϊκά συνέλαβαν ως μόνη εκδοχή της ευρωζωνικής μας ταυτότητας την εξής: Ότι, δηλαδή, το κόστος αποκλεισμού από την ευρωζώνη θα ήταν μεγαλύτερο της χρηματοδότησης των προεκλογικών υποσχέσεων του Σύριζα. Έτσι, κατέληξαν στο συμπέρασμα, πως οι εταίροι θα συνεχίσουν να πληρώνουν. Έλεγαν προεκλογικά, ως επίδοξοι κυβερνήτες: θα μας παρακαλούν να εισπράξουμε την δόση (!!!). Ό,τι το μυαλό τους εμπόδιζε να δουν είναι και πάλι ό,τι συνέβη. Δηλαδή δεν μας βγάζει κανείς από την Ευρωζώνη. Δεν έχει ανάγκη να μας βγάλει. Ταυτόχρονα, όμως, και ουδείς έχει υποχρέωση να συνεχίσει να πληρώνει.\nΟι πληρωμές (προς την Ελλάδα) γίνονται με αντάλλαγμα. Αυτό είναι ο συμφωνημένος εξορθολογισμός της οικονομίας. Ο εξορθολογισμός δεν προχωρεί. Οι αντίστοιχες αξιολογήσεις δεν ολοκληρώνονται. Χρήμα δεν καταβάλλεται. Η Ελλάς λιώνει στα πόδια της εντός Ευρωζώνης. Ξαναπτωχεύει εντός ευρώ. Ακριβώς όπως έγινε και το 2012. Δύο οι πτωχεύσεις εντός πενταετίας (!).\nΙΙΙ. Το αδιέξοδο οδηγεί την εξουσία σ΄αναζήτηση συναιτίων. Αίφνης καταλογίζει στην ΝΔ αναιμική συμμετοχή έναντι των Ευρωπαίων. Και η ΝΔ δείχνει αμηχανία. Δεν απαντά με δύναμη ως οφείλει. Πως, δηλαδή, ό,τι ο Σύριζα επιδιώκει – συνολικά – συνιστά πολιτική αυτοκτονία. Άρα και ότι η Αξιωματική Αντιπολίτευση συνειδητά απέχει από την πολιτική αυτή.\nIV. Δείγμα της ανεπάρκειας των κυβερνώντων: οι γερμανικές επανορθώσεις. Υπήρξε και εδώ η τακτική πυροτεχνηματική (!). Ο υπουργός της Δικαιοσύνης έμπλεος ρηματικού ενθουσιασμού δήλωσε, προ εβδομάδων, τηλεοπτικώς ότι υπογράφει άδεια κατάσχεσης γερμανικών συμφερόντων.\nΗ στήλη (18.3.) ανέλυσε την νομική αδυναμία του εγχειρήματος. Η υπουργική δήλωση έμεινε χωρίς συνέχεια. Προστίθεται ήδη και πολιτική – ιστορική θεώρηση.\nΑποζημίωσή μας για γερμανικές θηριωδίες σημαίνει και αντίστοιχη αποζημίωση της Αιθιοπίας για βαρύτερα εγκλήματα των Ιταλών, κατά την ίδια περίοδο. Τον πυρήνα εξ άλλου της Εν. Ευρώπης αποτελούν εκτεταμένα τέως αποικιακά κράτη. Όλα ανεξαιρέτως με θηριωδίες προσπάθησαν να συγκρατήσουν μεταπολεμικά την αποικιακή δομή. Αν λοιπόν ετίθετο ζήτημα πραγματικών αποζημιώσεων για κρατικές ωμότητες, θα κινδύνευε η οικονομική βάση του συστήματος. Προχείρως: Η Γαλλία θα πρέπει ν΄αποζημιώσει Ινδοκίνα, Μαρόκο, Αλγερία κ.ο.κ. Το Ηνωμένο Βασίλειο, περίπου όλες τις χώρες της Κοινοπολιτείας μεταξύ των οποίων και Κύπρο. Το Βέλγιο, το Κονγκό κ.ο.κ.\nΜεταξύ 1939-1945 χάθηκαν 50 εκατομμύρια ζωές. Έγκλημα (και) κατά Γερμανών είναι η πυρπόληση της Δρέσδης, κατά Φεβρουάριο 45. Χάθηκαν χιλιάδες άμαχοι πρόσφυγες. Ο πόλεμος αποτελεί πτυχή της πολιτικής. Η κήρυξη και οι συνέπειές του δεν διέπονται από τους κανόνες των εν ειρήνη αδικοπραξιών.\nΔεν κατηγορήθηκαν οι Σοβιετικοί για εισβολή στην Ουγγαρία. Ούτε οι Αμερικανοί για εισβολή στο Ιράκ. Ευθύνες υπέχουν – πάντα – οι νικημένοι. Ουδέποτε (ή σχεδόν) λογοδοτούν οι νικητές. Στον πόλεμο, γενικώς, η σκοπιμότητα επιβάλλεται της δικαιοσύνης.\nV. Ο Σύριζα δεν προσφέρει ό,τι υποσχέθηκε. Μειώνει δραματικά ό,τι είχαμε. Η διαπίστωση είναι: απλή και οδυνηρή.\n6 Μαΐου 2015 24 Νοεμβρίου 2017


Οι Minor Project και η Sma Rag Da στο Island - NGradio.gr\nΓνωρίσαμε τη Sma Rag Da μέσα από πρώτο της single «Take Your Time» που σκαρφάλωσε στην πρώτη δεκάδα των i-tunes charts από την πρώτη κιόλας εβδομάδα κυκλοφορίας του -ένα κορίτσι που συνθέτει, γράφει, ενορχηστρώνει και τραγουδάει τα δικά τoυ τραγούδια.\nΜας συστήθηκε και ζωντανά στα μέσα του χρόνου δίπλα στους Minor Project, την αγαπημένη νέα μπάντα της ελληνικής μουσικής σκηνής αλλά και λίγο αργότερα, ανοίγοντας τις δύο συναυλίες του Βρετανού καλλιτέχνη Tom Baxter στο Gazarte, κερδίζοντας ξανά τις εντυπώσεις.\nΣτις 13 Σεπτεμβρίου η Sma Rag Da θα εμφανιστεί ξανά σε έναν από τους ωραιότερους χώρους της Αττικής, ένα νησί μέσα στην πόλη, στο Island, ακριβώς στον απόηχο του καλοκαιριού και λίγο πριν παρουσιάσει το πρώτο της ολοκληρωμένο άλμπουμ, το Queen of the Surreal.\nΓεμάτοι εμπειρίες, εικόνες και μουσικές, οι Minor Project και η Sma Rag Da στη σκηνή του Island ανοίγουν τη σεζόν του φθινοπώρου.\nΙsland | 27ο χλμ Λεωφ. Αθηνών – Σουνίου, Βάρκιζα\nΟ Έλληνας που κατακτά τη Γερμανία\nΤο μοντέλο Θοδωρής Θεοδωρόπουλος είναι ο Έλληνας που κάνει θραύση στη Γερμανία και το νέο αγαπημένο παιδί των Dsquared. Ο Θοδωρής Θεοδωρόπουλος είναι, αυτή την περίοδο, ένα από τα πιο περιζήτητα μοντέλα στην Γερμανία. Πρόσφατα φωτογραφήθηκε για το editorial του γνωστού περιοδικού "Katblut". Πρόσφατα ο Θοδωρής πρωταγωνίστησε στην παγκόσμια καμπάνια εσωρούχων των Dsquared και επίσης ήταν ένα από τα κεντρικά πρόσωπα στον μεγαλύτερο κατάλογο μόδας της Γερμανίας, τον Otto. […]\ntoday10 Σεπτεμβρίου, 2013\t2


Κατάσχουν 10 χιλ. λογαριασμούς την ημέρα για χρέη στο Δημόσιο – Δανειολήπτες ενημερωμένοι και όχι απελπισμένοι\nΚατάσχουν 10 χιλ. λογαριασμούς την ημέρα για χρέη στο Δημόσιο\n26/04/2016 begar\t5 Σχόλια\nshort URL: https://wp.me/p32EV1-aEC\nΑναγνώσεις άρθρου: 222\n← Ολομέλεια Δικηγορικών Συλλόγων Ελλάδος:Απόφαση για συνέχιση της πανελλαδικής αποχής έως και 7/5/2016\nΝέο ψαλίδι σε μισθούς και συντάξεις του Δημοσίου ζητούν οι δανειστές →\n5 σκέψεις σχετικά με το “Κατάσχουν 10 χιλ. λογαριασμούς την ημέρα για χρέη στο Δημόσιο”\nΓι’ αυτό και όποιος έχει λεφτά ΔΕΝ πρόκειται να τα βάλει σε ελληνική η ευρωπαϊκή τράπεζα.\nΒλέπω όλα τα λεφτά να μαζεύονται σε ξένες τράπεζες, εκτός ΕΕ.\nΕπειδή πολλοί βάζουν στο νου τους τον Παναμα ή τα νησιά του Πασχα, κοντινότερη λύση είναι το νησί Jersey ανάμεσα Μ.Βρετανια και Γαλλία.\ns.o.s s.o.s. oποιος ξερει ας βοηθησει παρακαλω.\nΕιχα κανει ακατασχετο απο τραπεζες σε λογαριασμο μισθοδοσιας μου, λογω χρεων απο δανεια και καρτες εδω και καιρο.\nΤυχαια ανακαλυψα πριν απο εναμιση μηνα, οταν εκανα ποθεν εσχες, οτι ειμαι συνδικαιουχος σε εναν λογαριασμο με την μητερα μου,οπου εκει μπαινει η συνταξη της εδω και χρονια.\nΕπειδη οταν ηθελε χρηματα πηγαινα και της τα εβγαζα εγω απο το ΑΤΜ,καποια στιγμη πριν κανα μηνα που δεν βρισκαμε που ειχαμε βαλει την καρτα ,σκεφτηκα οτι αφου ειμαι συνδικαιουχος θα παω εγω να παρω χρηματα με την ταυτοτητα μου απο το γκισε και πηγα 2 φορες.\nΣκεφτηκα φυσικα οτι αφου ειμαι συνδικαιουχος μηπως πρεπει να κανουμε ακατασχετο,γιατι αφου χρωσταω εγω μπορει να βαλουν καποια στιγμη χερι στα χρηματα της μανας μου ΠΟΥ ΠΡΟΕΡΧΟΝΤΑΙ ΑΠΟ ΣΥΜΤΑΞΕΙΣ ΚΑΙ ΤΙΠΟΤΑ ΑΛΛΟ,αλλα σκεφτηκα οτι αυτο μαλλον δεν το εχουν κανει εδω και τοσο χρονια ,καθοτι βλεπουν οτι προερχονται τα χρηματα απο συνταξεις και ισως ειναι παρανομο να βαλουν χερι σε χρηματα συνταξεων (γιατι εντελως τυχαια το χα διαβασει και προ ενος μηνος σε δικαστικη αποφαση σε διαφορα σαιτ,σε παρομοια περιπτωση με την δικη μου που προσεφυγε οικογενεια εναντιον της τραπεζας και δικαιωθηκε στο ειρηνοδικειο) και ετσι εμεινα ησυχος.\nΞαφνικα προχτες ερχεται ενα συστημενο απο δικηγορικο γραφειο, που ελεγε οτι εκαναν πριν μια εβδομαδα κατασχεση περι τις 2.000 ευρω στον λογαριασμο αυτο που ειμαι συνδικαιουχος σαν συμψηφισμο για χρεη ΔΙΚΑ ΜΟΥ, σε μια πιστωτικη καρτα που εχω στην συγκεκριμενη τραπεζα.\nΑφησαν μεσα 1500 ευρω περιπου οπου και πηγα και τα σηκωσα με την καρτα.\nΡωτησα σημερα καπου και μου ειπαν οτι δεν μπορω να εχω και ακατασχετο τον λογαριασμο της μισθοδοσιας μου και να φαινεται και στον αλλο λογαριασμο οτι ειμαι συνδικαιουχος και να εχω και εκεινον ακατασχετο,οτι μπορω μονο εναν.\nΗ μονη λυση ειναι να φυγω απο συνδικαιουχος??? Η μπορει να γινει κατι αλλο??\nΕχει αντιμετωπισει καποιος αλλος παρομοια κατασταση???\nΑν προσφυγω δικαστηκα,θα κερδισω η οχι????\nΠιστευω οτι ισως τοσο καιρο δεν ειχαν βαλει χερι σε αυτον τον λογαριασμο, γιατι ισως δεν ειχαν παρει χαμπαρι οτι ειμαι συνδικαιουχος, η οτι το χαν παρει αλλα επειδη δεν κινουσα ποτε εγω τον λογαριασμο με ταυτοτητα (αναληψη -καταθεση) ,ενω τωρα το εκανα ,οι υπαλληλοι εκει “χτυπησαν καμπανακια” καθοτι μου ζηταγαν και επικαιροποιηση των στοιχειων μου και απ οτι διαβαζα σημερα σε καποιο σαιτ ,εχουν την εντολη απο Σεπτεμβρη και μετα οτι εντοπιζουν να κινουνται αμεσα.\nΠαρακαλω οποιος μπορει ας βοηθησει στις ερωτησεις που εκανα παραπανω (niko123…begar…κτλ)\nΜε αφορμή αυτά που γίνανε στον δήμο βυρωνα,που κατάσχεσαν 3800 λογαριασμούς ανθρώπους που χρωστούσαν 100-150€ από κλήσεις τι ισχύει με το ακατάσχετο .? Σου μπλοκάρουν όλο τον λογαριασμό μεχρι να διευθετήσεις την οφειλή σου ?\nναι, στην περίπτωση που οι άνθρωποι πρόλαβαν να δηλώσουν το λογαριασμό ως ακατάσχετο, θα αφαιρείται ότι ποσό υπερβαίνει τα 1500 ευρώ ή 1200 δεν θυμάμαι καλά. Για τους λογαριασμούς που δεν δηλώθηκαν ως ακατάσχετοι δυστυχώς θα κατάσχεται και το πρώτο λεπτό. Υποτίθεται οτι αυτό δεν ισχύει για λογαριασμούς που έχουν δηλωθεί ως μισθοδοσίας. Ο λογαριασμός θα ξεμπλοκαριστεί μέχρι να εξοφληθεί και το τελευταίο σεντ


Το .eu γίνεται .ευ από σήμερα | Tecky.eu\nΔΙΚΤΥΑ ΔΙΑΔΙΚΤΥΟ Το .eu γίνεται .ευ από σήμερα\nΤο .eu γίνεται .ευ από σήμερα\nΗ Ευρωπαϊκή Επιτροπή επιτρέπει domain names στα Ελληνικά\nΗ Ευρωπαϊκή Επιτροπή εγκαινιάζει σήμερα το .ευ, το Ελληνικό αντίστοιχο της κατάληξης χώρου 1ου επιπέδου .eu. Από σήμερα λοιπόν οι ενδιαφερόμενοι χρήστες του Διαδικτύου θα μπορούν να δημιουργούν και να καταχωρούν domain names σε πλήρη ελληνική γραφή με την κατάληξη .ευ. Το .eu γίνεται έτσι διαθέσιμο σε όλα τα αλφάβητα που χρησιμοποιούνται στην Ευρωπαϊκή Ένωση.\nΗ διάθεση της κατάληξης .ευ αποτελεί σημαντικό γεγονός τόσο για την Ευρώπη, η οποία αποδεικνύει έτσι έμπρακτα τη διαφορετικότητα και την πολυπολιτισμικότητα της, όσο και για την παγκόσμια κοινότητα του Internet. Η προετοιμασία για τη διάθεση του .ευ κράτησε 7 χρόνια. Είχε προηγηθεί to 2016 η διάθεση της κατάληξης “.ею” που έδινε τη δυνατότητα καταχώρισης domain names με Κυριλλική γραφή.\nΗ Επίτροπος Ψηφιακής Οικονομίας & Κοινωνίας Mariya Gabriel υποστηρίζει ότι η διάθεση domain name και σε άλλη γραφή εκτός από τη λατινική (Ελληνικά και Κυριλλικά) θα αποδώσει περαιτέρω ώθηση και μεγαλύτερα οικονομικά οφέλη για το ηλεκτρονικό εμπόριο στην Ευρώπη. Η κατάληξη .eu κατατάσσεται σήμερα στην 7η θέση των καταλήξεων χώρων 1ου επιπέδου που χρησιμοποιούνται παγκόσμια, με 3.7 εκατ χρήσεις.\nΟι ιστότοποι που έχουν ήδη καταχωρηθεί με την κατάληξη .eu θα έχουν στη διάθεση τους τα επόμενα 3 χρόνια για να αποφασίσουν τη μετάπτωση τους στην κατάληξη .ευ. Το .eu και οι αντίστοιχες καταλήξεις διαχειρίζονται από την ευρωπαϊκή ΜΚΟ EURid, με σύμβαση που έχει υπογραφεί το 2003.\nΠροηγούμενο άρθροΗ Apple ανακοίνωσε το νέο MacBook Pro στις 16″ με μειωμένα bezels και ανασχεδιασμένο πληκτρολόγιο\nΕπόμενο άρθροΠροσφυγή της Amazon κατά του Αμερικανικού Πενταγώνου\nΣτον αέρα η πλατφόρμα για τα ηλεκτρικά αυτοκίνητα\nNewsDesk - 3 Αυγούστου 2020\nΠιστό στο χρονοδιάγραμμα που έχει ορίσει, το Υπουργείο Περιβάλλοντος & Ενέργειας ανέβασε σήμερα τη νέα πλατφόρμα για την προώθηση της ηλεκτροκίνησης στην Ελλάδα. Το...\nΚΟΙΝΩΝΙΚΗ ΔΙΚΤΥΩΣΗ NewsDesk - 1 Αυγούστου 2020\nΟ Πρόεδρος των ΗΠΑ Donald Trump δήλωσε χθες σε δημοσιογράφους ότι πρόκειται να απαγορεύσει τη δημοφιλή εφαρμογή TikTok στις ΗΠΑ. Η εφαρμογή επιτρέπει στους...\nΑΣΦΑΛΕΙΑ NewsDesk - 2 Ιουλίου 2020\nΔελτίο Τύπου - Vodafone Η Vodafone Ελλάδας ανακοινώνει ότι πολλαπλασιάζει...


Peg Perego Διαθέσιμα Πλαίσια για το καρότσι Book\nPeg Perego Επιλογή Πλαισίου για Καρότσι Book\nΗ Peg Perego μας δίνει τη δυνατότητα να διαλέξουμε το πλαίσιο που μας αρέσει για το καρότσι μας. Μπορούμε να διαλέξουμε ανάμεσα από 4 διαφορετικά πλαίσια.\nΤα διαθέσιμα πλαίσια είναι\nBook Plus 51: Το πλαίσιο Book Plus 51 είναι διαθέσιμο σε χρώμα Jet (Ανθρακί) ή Λευκό/Μαύρο\nBook Plus 51 S: Το πλαίσιο Book Plus 51 S είναι διαθέσιμο σε χρώμα Jet (Ανθρακί) ή Λευκό/Μαύρο\nBook Plus S: Το πλαίσιο Book Plus S είναι διαθέσιμο σε χρώμα Jet (Ανθρακί) ή Λευκό/Μαύρο\nBook Scout: Το πλαίσιο Book Scout είναι διαθέσιμο σε χρώμα Black Matt\nΤο νέο πλαίσιο καροτσιού της Peg Perego. Συνέχεια του πετυχημένου Book 51 ,μικρών διαστάσεων πλαίσιο, ώστε να χωράει στα ασανσέρ, αλλά συγχρόνως εξαιρετικά ευέλικτο και απόλυτα αξιόπιστο. Με δερμάτινη χειρολαβή και μαλακούς τροχούς. Ανοίγει και κλείνει με το ένα χέρι και διαθέτει διακόπτη χειρός για να κλειδώνουν εύκολα οι εμπρός περιστρεφόμενοι τροχοί.\n•Διατίθεται σε: Jet & Λευκό-Μαύρο\n•Κλειστό στέκεται μόνο του\nΔείτε όλα τα διαθέσιμα προϊόντα από την Peg Perego εδώ


O Σωτήρης Αντωνίου στον πάγκο της ΑΕΛ - Messinia Live\nΟ Σωτήρης Αντωνίου είναι ο εκλεκτός της ΑΕΛ για την ανάληψη της τεχνικής ηγεσίας των «βυσσινί» στη θέση του Παναγιώτη Γκουτσίδη.\nΟ 46χρονος προπονητής ο οποίος έχει καταγωγή από τη Λάρισα θα αναλάβει καθήκοντα από την την Τρίτη (3/5), όπως σημειώνει η σχετική ανακοίνωση. Παράλληλα, ο Νίκος Σαμολαδάς θα είναι ο νέος τεχνικός διευθυντής, ενώ μετά από απόφαση του ιδιοκτήτη της ομάδας, Αλέξη Κούγια, παραμένουν στο ρόστερ οι Κολομπίνο, Αμπούντ και Γαρουφαλιάς.\nΟι δύο άνδρες έχουν έρθει σε επαφή και συνεργάζονται. Η εξέλιξη αυτή ήταν επιβεβλημένη γιατί εν όψει της σοβαρότητας της καταγγελίας για το στημένο Απόλλων Λάρισας – Βέροια και τις επιβληθείσες ποινές, θα ήταν αδιανόητο με το ενδεχόμενο της διεξαγωγής 2 ή 4 μπαράζ, αφού σε περίπτωση τιμωρίας η ΑΕΛ θα πάρει την θέση της Βέροιας να έχει προπονητή ο οποίος δεν θα συνεχίσει την νέα χρονιά.\nRelated Items:ΑΕΛ, Σωτήρης Αντωνίου\nΠαρελθόν ο Αντωνίου από τη Ρόδο, κοντά στον Τάτση


Απόταξη αξιωματικού του Λιμενικού για κατάχρηση στην υπηρεσία - STAR FM 933\n1 Αυγούστου 2021 06:25\nΑπόταξη αξιωματικού του Λιμενικού για κατάχρηση στην υπηρεσία\nΑυγ 1, 2013 ΑΠΟΤΑΞΗ, ΛΙΜΕΝΙΚΟ, ΜΙΛΤΙΑΔΗΣ ΒΑΡΒΙΤΣΙΩΤΗΣ\nΑναμένεται το πόρισμα της Επιτροπής Διαχειριστικού Ελέγχου για το ακριβές ύψος του ελλείμματος\nΤην απόταξη υπαξιωματικού του Λιμενικού Σώματος υπέγραψε σήμερα, Πέμπτη, ο υπουργός Ναυτιλίας κ. Μιλτιάδης Βαρβιτσιώτης, αποπέμποντάς τον ως καταχραστή από την υπηρεσία.\nΣύμφωνα με τη σχετική απόφαση ο επίορκος αξιωματικός υπέπεσε «σε πράξεις που θίγουν την τιμή και το κύρος του Σώματος», κατηγορούμενος για την διάπραξη εγκλημάτων σε βαθμό κακουργήματος, καθώς και για άλλα βαριά πειθαρχικά παραπτώματα.\nΌπως σημειώνεται ο εν λόγω υπαξιωματικός προκάλεσε από τον Ιούλιο του 2009 μέχρι τον Ιούνιο του 2011 σημαντικό έλλειμμα στην υπηρεσία του, καταχρώμενος ποσό άνω των 100.000 ευρώ, έλλειμμα που παραδέχθηκε και ο ίδιος κατά τον επιτόπιο έλεγχο.\nΤο ακριβές ύψος του ελλείμματος αναμένεται να προσδιοριστεί, σύμφωνα με το υπουργείο Ναυτιλίας, με την έκδοση του τελικού πορίσματος της ορισθείσας Επιτροπής Διαχειριστικού Ελέγχου.\nΜε αφορμή αυτή την υπόθεση ο κ. Βαρβιτσιώτης διαμηνύει ότι δεν μπορούν (και δεν πρόκειται) να γίνονται ανεκτά φαινόμενα κατάχρησης δημοσίου χρήματος, διαφθοράς και πειθαρχικών παραπτωμάτων.


Gay Βιβλιογραφία στα ελληνικά: No 300\n"347 να ’ναι οι ώρες του"\n1950. Η Ελλάδα είναι μία από τις πρώτες χώρες στην Ευρώπη που αποποινικοποιεί την (ανδρική) ομοφυλοφιλία. Ωστόσο, στο νέο Ποινικό Κώδικα παραμένει ένα άρθρο που ποινικοποιεί συγκεκριμένες συμπεριφορές. Σύμφωνα με το άρθρο 347, τιμωρείται αυτεπάγγελτα η παρά φύση ασέλγεια μεταξύ αρρένων, η οποία τελείται:\n- με κατάχρηση μιας σχέσεως εξαρτήσεως που στηρίζεται σε οποιαδήποτε υπηρεσία·\n- από ενήλικο με αποπλάνηση προσώπου νεότερου από 17 ετών·\n- από κερδοσκοπία και\n- κατ’ επάγγελμα.\nΟι συμπεριφορές που αναφέρονται στο 347 μπορούσαν κατά τη γνώμη του νομοθέτη να πλήξουν τον άντρα ως στυλοβάτη μιας παραδοσιακής πατριαρχικής κοινωνίας, ο οποίος έπρεπε να τυγχάνει αυξημένης προστασίας στο θέμα που ακριβώς μπορεί να πληγεί ο «ανδρισμός». Αν και μεσολάβησαν αρκετές αναθεωρήσεις του Ποινικού Κώδικα, το συγκεκριμένο άρθρο ουδέποτε διαγράφτηκε. Η χώρα μας παραμένει μια από τις εξαιρέσεις σε όλη την ΕΕ, διατηρώντας έναν νόμο που αντιβαίνει ολοφάνερα σε μια από τις βαθύτερες αξίες του δημοκρατικού πολιτεύματος: στην αρχή της ισότητας.\nΗ θέση των Ευρωπαϊκών Οργάνων\nΤο Ευρωπαϊκό Κοινοβούλιο έχει επανειλημμένα καλέσει κράτη-μέλη, μεταξύ των οποίων και την Ελλάδα, να προχωρήσουν στην κατάργηση παρόμοιων διακρίσεων. Το Ευρωπαϊκό Δικαστήριο έχει καταδικάσει χώρες των οποίων τα εθνικά δικαστήρια εξέδωσαν αποφάσεις που βασίζονταν σε νόμους παρεμφερείς με τον 347. Ανάλογες παρεμβάσεις έχει κάνει και η Ευρωπαϊκή Επιτροπή Ανθρωπίνων Δικαιωμάτων της ΕΕ. H κατάργηση νόμων που δημιουργούσαν διακρίσεις με βάση το φύλο ή το σεξουαλικό προσανατολισμό ήταν από τις προϋποθέσεις για την ένταξη των νέων κρατών μελών την 1 η Μαΐου 2004. Αυτή τη στιγμή η Ελλάδα είναι από τις ελάχιστες χώρες στην Ένωση όπου ισχύουν τέτοιοι νόμοι, αφού εξακολουθεί να μη συμμορφώνεται με το πνεύμα προστασίας από διακρίσεις που διακατέχει την Ένωση,. Αξίζει να σημειωθεί ότι η Βουλγαρία και η Ρουμανία κατάργησαν παρόμοιους νόμους στην ενταξιακή τους πορεία, ενώ στη γείτονα Τουρκία δεν προβλέπεται καμία διαφοροποίηση, ούτε στο όριο συναίνεσης, ούτε αλλού, λόγω σεξουαλικής προτίμησης.\nAπό το 10%, τεύχος 6


Αρχική σελίδαΆποψηΠολιτικός πόλεμος!\n- Ο Ιδεολογικός Πόλεμος. Σκοπός του είναι η κατάληψη του νου και της καρδιάς των ανθρώπων. Μέσα που χρησιμοποιούνται είναι οι ιδέες και τα συναισθήματα. Κύριο όργανο για την επιτυχία του είναι η Προπαγάνδα.\n- Ο Κοινωνικός Πόλεμος, που έχει ως σκοπό τη διάσπαση της κοινωνίας, την υπονόμευση της συνοχής και τη διαίρεσή της για εξασθένηση και κατάρρευση. Στην μορφή αυτή του πολιτικού πολέμου γίνεται εκμετάλλευση των κοινωνικών αντιθέσεων και προβλημάτων.\n- Ο Οικονομικός Πόλεμος. Σκοπός του η κατάρρευση της οικονομίας των ανθρώπων και η εξάρτησή τους από το κράτος. Αυτό επιτυγχάνεται με την αναστολή της οικονομικής προόδου και ανάπτυξης, με τον πληθωρισμό και την πρόκληση οικονομικού χάους, επιτυγχάνοντας έτσι την οικονομική εξάρτηση.\n- Ο Μυστικός Πόλεμος, με σκοπό την κρυφή υπονόμευση. Αυτό γίνεται πράξη με την διάβρωση της κοινωνίας, την διαφθορά των συνειδήσεων, τους εκβιασμούς, τις εξαγορές και τις απειλές.\n- Επιπλέον, αξίζει να αναφέρουμε ένα σοβιετικής προελεύσεως δίδαγμα που ακολουθείται απόλυτα από πολλές κυβερνήσεις της εποχής μας: «Για να μπορεί πάντοτε μια κρατική οντότητα να επικρατεί πολιτικά χρειάζεται να έχει δικτατορία, λογοκρισία, απόλυτα κατευθυνόμενη οικονομία και υποχρεωτική-μονολιθική ιδεολογία».\n- Φανερά μέσα, ήτοι η φανερή πολιτική δράση, διάφορες οικονομικές και πνευματικές ανταλλαγές και η φανερή-επίσημη προπαγάνδα.\n- Μυστικά μέσα. Σε αυτά συγκαταλέγονται αρχικά η διείσδυση, δηλ. η διαπήδηση ιδεών, συνθημάτων και ανθρώπων στο χώρο του αντιπάλου, στις οργανώσεις και στα κόμματά του. Σε δεύτερη μοίρα, αλλά εξίσου σημαντική είναι η διάβρωση του κρατικού μηχανισμού, των Ενόπλων Δυνάμεων και των Σωμάτων Ασφαλείας. Τέλος, έχουμε την μυστική πολιτική, την μυστική διπλωματία, την προπαγάνδα, το σαμποτάζ, την κατασκοπία, ακόμη και στοχευμένες δολοφονίες.\n- Οργάνωση. Στον τομέα αυτό των μέσων περιλαμβάνονται η ίδρυση και ανάπτυξη Οργανώσεων και η απομόνωση, δυσφήμιση, ο μαρασμός και η διάλυση αυτών του αντιπάλου. Πολύ σημαντική ενέργεια θεωρείται η απόσπαση «ασθενών κρίκων» από τον αντίπαλο, δηλ. ατόμων που ενισχύουν μεν σημαντικά τον αντίπαλο, αλλά είναι εύκολα ελέγξιμοι είτε λόγω χαρακτήρα είτε λόγω διαφόρων επιβαρυντικών στοιχείων εναντίον τους.\n- Εξόντωση φωτισμένων αντιπάλων. Αυτοί που προσπαθούν να αφυπνίσουν τις κοινωνίες και τις επηρεάζουν σημαντικά είναι οι αντίπαλοι που επιβάλλεται να εξουδετερωθούν. Ως πολεμοφόδια σε αυτήν την εκστρατεία χρησιμοποιούνται η συκοφαντία, η πρόκληση, η πλαστογραφία, η σκανδαλοθηρία, ο εκβιασμός και η μαζική χρήση των βεβαρημένων λέξεων. Το μόνιμο λεξικό εναντίον τους περιλαμβάνει τα εξής: φασίστας, ρατσιστής, ναζιστής, (ακρο)δεξιός, και πρόσφατα τα ομοφοβικός, ξενοφοβικός, ισλαμοφοβικός κλπ.\n- Ένοπλη Βία. Αποφεύγεται κατά το μείζον, αλλά μπορεί να χρησιμοποιηθεί υποταγμένη στην πολιτική στρατηγική σε έσχατες περιπτώσεις.\n- Τελικός σκοπός της χρησιμοποίησης όλων αυτών των μέσων του πολιτικού πολέμου είναι η διανοητική υποδούλωση και ο εκφοβισμός των αντιπάλων. Όταν και ο εκφοβισμός δεν αποδίδει τότε επιστρατεύεται το έγκλημα, είτε ως μεμονωμένη δολοφονία είτε ως ένοπλη επέμβαση.


Αστυλογία: Οι αιτίες για το... ναυάγιο του ALTER!\nΗ επιστολή από τους Απλήρωτους εργαζόμενους του ALTER αναφέρεται στις τεράστιες αμοιβές όχι μόνο δημοσιογράφων, αλλά διοικητικών υπαλλήλων. Αμοιβές που σίγουρα θα συζητηθούν. Αναλυτικά η επιστολή έχει ως εξής: «Στέλνουμε αυτή την επιστολή για να ενημερώσουμε πως έγινε το μεγάλο φαγοπότι στο τηλεοπτικό σταθμό ALTER.\nΣτις δημοσιευμένες οικονομικές καταστάσεις για τα έτη 2005-2009 οι αμοιβές που δόθηκαν σε διευθυντικά στελέχη και μέλη ΔΣ ανέρχονταν σε αστρονομικά ποσά.\nΜόνο για το 2009 οι αμοιβές ανέρχονταν σε 5.523.430€.\nΦαίνεται όμως πως όλα αυτά τα χρόνια κανείς ελεγκτικός μηχανισμός δεν έδωσε σημασία. Κανείς δεν αναρωτήθηκε πως γίνεται μια εταιρεία από την εισαγωγή της στο Χρηματιστήριο το 2000 και μετά να μην έχει δώσει μέρισμα στους μικρομετόχους της αλλά να σκορπίζει όλα αυτά τα χρόνια τεράστια ποσά στα μέλη του Δ.Σ. που τυχαίνει να είναι και μεγαλομέτοχοί της. Εμείς θα τολμήσουμε να σας αναφέρουμε ενδεικτικά για το έτος 2009 τις σκανδαλώδεις αμοιβές των μελών του ΔΣ, των διευθυντικών στελεχών και των τηλεοπτικών αστέρων (δεν ξέρουμε βέβαια, αν εσείς θα τολμήσετε να τις δημοσιεύσετε).\nΔικά σας λοιπόν τα σχόλια για τις αμοιβές της ντροπής.\nΑΜΟΙΒΕΣ ΜΕΛΩΝ Δ.Σ ετησίως:\nαπό 350.000 - 450.000€ (μεικτά) ο καθένας. Τα μέλη του ΔΣ το έτος 2009 ήταν Κ. Γιαννίκος, Γιώργος Κουρής, Αντρέας Κουρής, Β. Κοσμόπουλος, Χ. Πεχλιβανίδου, Α. Κοντοδήμου, Ξ. Βαλέττας.\nΣτέλιος Πανταζόπουλος, Εμπορικός Διευθυντής, 520.000€, Θεοφύλακτος Οικονομίδης, Οικονομικός Διευθυντής 100.000€, Δημήτρης Στολίδης Προϊστάμενος στην Οικονομική Διεύθυνση 85.000€, και οι τρεις τα «αγαπημένα» παιδιά του Γιαννίκου.\nΑθανασία Γοργόλη, Διευθύντρια Προσωπικού, 93.000€. Δεν ήταν κακή αμοιβή για κάποια που ξεχνούσε να πατάει το πόδι της στον σταθμό και ασχολούταν συνεχώς με την ξενοδοχειακή επιχείρηση που διατηρούσε στην Σίφνο. Να είναι τυχαίο άραγε ότι πριν ξεσπάσει το τσουνάμι στον σταθμό οι Πανταζόπουλος, Γοργόλη και Στολίδης παραιτήθηκαν για να συνταξιοδοτηθούν και να πάρουν κανονικά τις αποζημιώσεις τους;\nΝα μην μιλήσουμε για τις offshore εταιρείες που όλα αυτά τα χρόνια εισέπρατταν εκατομμύρια ευρώ.\nΉ μήπως δεν εισέπρατταν;\nΜήπως ήταν εικονικές συναλλαγές και υπερτιμολογήσεις; Μήπως να μας απαντήσουν γι’ αυτό οι ΔΙΟΙΚΗΤΕΣ της ΠΕΙΡΑΙΩΣ και της MARFIN;\nΠως γίνεται μια εταιρεία που έχει μετοχικό κεφάλαιο 8.000.000€ να αγοράζει από το 2006 έως και το 2009 πρόγραμμα (ταινίες) αξίας περίπου 420.000.000€;\nΚαι πως αυτή η εταιρεία το 2010 εμφανίζει ξαφνικά ζημιές και δεν μπορεί να πληρώσει όλους εμάς; Δεν είναι η οικονομική κρίση που έπληξε το κανάλι. Είναι η απληστία των λίγων που έπληξε εμάς τους πολλούς.\nΌσο και αν τους βολεύει η πτώχευση, είναι πλέον σίγουρο ότι δεν θα κουκουλώσει τα εγκλήματα τους εις βάρος μας.\nΔιαμηνύουμε στους υπευθύνους ότι τους τίτλους τέλους θα τους γράψουμε εμείς.\nΕμείς που συμπληρώσαμε τα κομμάτια του puzzle…\nΥ.Σ Αλήθεια κ. Γιαννίκο και κ. Κουρή πόσο να κοστολογείται η κάθε ταινία που αγοράζατε;».


Σιάννα: Πανηγύρι στα Μονοσύρια\nΠανηγύρι στα Μονοσύρια\nΚαλοκαιράκι έρχεται και ευκαιρία είναι να βρισκόμαστε δίπλα στην θάλασσα όσο πιο συχνά μπορούμε. Μία καλή πρόταση είναι η εκδήλωση που διοργανώνει ο Πολιτιστικός Σύλλογος Σιαννών η Βρασία για τον εορτασμό της Αναλήψεως στην παραθαλάσσια περιοχή των Μονοσυριών (Γλυφάδα). Το Σάββατο λοιπόν 30 Μαΐου 2009 και ώρα 19:00, στο μοναστήρι του Αγίου Γεωργίου θα τελεστεί λειτουργία και θα ακολουθήσει γλέντι, φαγοπότι, χορός μέχρι πρωίας. Ελάτε να ξεφαντώσουμε, σε ένα μαγευτικό τοπίο ανάμεσα σε θάλασσα και σε βουνό, αλλά και να στηρίξουμε την προσπάθεια του Πολιτιστικού Συλλόγου. Η παρουσία σας θα μας τιμήσει.\nΑναρτήθηκε από Σιαννίτης στις 10:27 π.μ.


Πρακτικό συγκρότησης σε Σώμα του Δ.Σ. του Συλλόγου Φοροτεχνικών Ελευθέρων Επαγγελματιών Ν. Φθ/δας και Ευρυτανίας\nΠΡΑΚΤΙΚΟ ΣΥΓΚΡΟΤΗΣΗΣ ΣΕ ΣΩΜΑ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΣΥΛΛΟΓΟΥ ΦΟΡΟΤΕΧΝΙΚΏΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ Ν. ΦΘ/ΔΑΣ ΚΑΙ ΕΥΡΥΤΑΝΙΑΣ.\nΣήμερα 23 Οκτωβρίου 2015, τα επτά (7) κάτωθι αναφερόμενα εκλεγμένα μέλη του Δ.Σ. του Συλλόγου Φοροτεχνικών Ελευθέρων Επαγγελματιών Ν. Φθ/δας και Ευρυτανίας, όπως αυτά προέκυψαν από τις εκλογές που πραγματοποιήθηκαν στις 21 Οκτωβρίου 2015 στην αίθουσα του Συλλόγου, συνήλθαν σε σώμα και προχώρησαν στις αρχαιρεσίες για την σύσταση του Διοικητικού Συμβουλίου σύμφωνα με το καταστατικό.\nΠρόεδρος: Κωστόπουλος Λεωνίδας\nΑντιπρόεδρος: Τσιλοφύτου Ευανθία\nΓεν.Γραμματέας: Σπυρόπoυλος Ηλίας\nΤαμίας: Ανδρούλας Γεώργιος\nΥπ.Δημ.Σχέσεων: Κοντογιάννη Γεωργία\nΜέλη: Σακελλαρίου Βασίλης\nα) Τσαδήμας Δημήτριος\nβ) Κόρκος Δημήτριος\nγ) Μπενιάτα Σπυριδούλα\nα) Γαληρόπουλος Απόστολος\nγ) Μούρτος Δημήτριος


Η κίνηση που θα σήκωνε πολλά μποφόρ στον Κάβο Ντόρο - Κάρυστος\nHome / ΑΙΟΛΙΚΑ ΠΑΡΚΑ / ΑΡΘΡΑ / ΚΑΡΥΣΤΟΣ / ΣΧΜ / slider / Η κίνηση που θα σήκωνε πολλά μποφόρ στον Κάβο Ντόρο\nΙουνίου 16, 2018 ΑΙΟΛΙΚΑ ΠΑΡΚΑ , ΑΡΘΡΑ , ΚΑΡΥΣΤΟΣ , ΣΧΜ , slider Edit\nΗ τοπική κοινωνία της Νότιας Καρυστίας, έστω και πάρα πολύ αργά, φαίνεται ότι αρχίζει και κινειτοποιείται όσον αφορά την εξάπλωση των αιολικών πάρκων στην περιοχή. Η παρεμπόδιση του ΕΙΡΗΝΗ Κ. να δέσει στο λιμάνι της Καρύστου, οι πληροφορίες για συμπλοκές στον Καφηρέα, η απαγόρευση άντλησης νερού από τις υδροφόρες αρχίζουν να συνθέτουν ένα παζλ μιας χύτρας που αρχίζει σιγά σιγά να σφυρίζει.\nΉδη η εταιρεία των αιολικών προσπαθεί να προσεγγίσει τους Αγροτοκτηνοτρόφους. Αυτό αποτελεί δείγμα φόβου. Πολλοί υποστηρίζουν ότι αν δε γίνει η Κάρυστος η νέα Κερατέα, δε θα υπάρξει αντιμετώπιση του προβλήματος και ανάσχεση της καταστροφής της Οχης.\nΟι ακτιβιστικές ενέργειες ενός των νομίμων ορίων σίγουρα είναι απαραίτητες ειδικά όταν κάποιος βρίσκεται σε θέση άμυνας. Ωστόσο το δημοκρατικό πολίτευμα παρέχει, ακόμη, κι άλλες δυνατότητες.\nΕίτε γίνουν στην ώρα τους το Μάιο του 2019 είτε το φθινόπωρο του 2019, οι αυτοδιοικητικές εκλογές πλησιάζουν. Όλοι πλέον γνωρίζουν τι μπορεί (ή δεν μπορεί) να περιμένει κανείς και από ποιον.\nΣκεφθείτε λοιπόν μια εκδοχή όπου όλοι όσοι ανησυχούν, κτηνοτρόφοι, αγρότες, κάτοικοι, ιδιοκτήτες που βλέπουν να έχει πραγματοποιηθεί εισβολή στην ιδιοκτησία τους, επαγγελματίες του τουρισμού και λοιποί φορείς, όχι μόνο στην Κάρυστο αλλά ολόκληρη τη Νότια Καρυστία αποφασίσουν να ενώσουν τις δυνάμεις τους, να παραμερίσουν τυχόν επιμέρους διαφορές και να κατέβουν μαζί στις εκλογές με μια φρέσκια πρόταση απέναντι στη μετατροπή της περιοχής σήμερα σε μπαταρία - αύριο σε νεκροταφείο ανεμογεννητριών και με ατζέντα μιας άλλης ανάπτυξης που πραγματικά αξίζει η Κάρυστος κι είναι ακόμη εφαρμόσιμη.\nΟ καθένας μόνος του δεν μπορεί να κάνει πολλά. Όλοι μαζί όμως;\nΚάτι τέτοιο θα σήκωνε πολλά μποφόρ στον Κάβο Ντόρο. Τόσα ώστε να μην μπορούν να γυρίσουν οι έλικες, που ούτως ή άλλως είναι εκ κατασκευής ντελικάτες. Η συγκυρία πάντως για κάτι τέτοιο είναι λουκούμι.\nΗ κίνηση που θα σήκωνε πολλά μποφόρ στον Κάβο Ντόρο Reviewed by Ang on Ιουνίου 16, 2018 Rating: 5


Τρία άτομα συνελήφθησαν για παράνομη διακίνηση μεταναστών από την Ελλάδα στην Ιταλία – e-volos\nΠρώτη καταχώρηση: Παρασκευή, 25 Ιουνίου 2021, 22:15\nΣτη σύλληψη τριών ατόμων που διακινούσαν παράνομα μετανάστες από την Ελλάδα στην Ιταλία, προχώρησε η λιμενική αρχή Κέρκυρας, υπό τις οδηγίες της διεύθυνσης Ασφάλειας και Προστασίας Θαλασσίων Συνόρων (Δ.Α.Π.ΘΑ.Σ.) του Αρχηγείου του Λιμενικού Σώματος.\nΕιδικότερα, κατά τις πρωινές ώρες της Πέμπτης 24/06, συνελήφθησαν δύο άνδρες ξένης καταγωγής ηλικίας 69 και 37 ετών και μια γυναίκα 35 ετών.\nΟ 37χρονος αναλάμβανε να μεταφέρει τους μετανάστες από την Αθήνα σε σημείο επιβίβασης και κατόπιν ο 69χρονος τους επιβίβαζε σε σκάφος που χειριζόταν ο ίδιος, με βοηθό μία 35χρονη ώστε να τους μεταφέρει στην Ιταλία με σκοπό τον προσπορισμό κέρδους.\nΤο ταχύπλοο σκάφος που είχε εκμισθώσει ο 69χρονος εντοπίστηκε και ακινητοποιήθηκε από περιπολικά σκάφη της Λιμενικής Αρχής Κέρκυρας να μεταφέρει επτά μετανάστες στη θαλάσσια περιοχή 5,8 ν.μ. νοτιοδυτικά της νήσου Μαθρακίου.\nΗ 35χρονη εντοπίστηκε σε έτερο ιστιοφόρο σκάφος στον λιμένα Γουβιών Κέρκυρας που είχε μισθώσει ο 69χρονος τις προηγούμενες ημέρες, στο οποίο, όπως προέκυψε από τη διερεύνηση της υπόθεσης, είχαν αρχικά επιβιβαστεί οι μετανάστες. Παράλληλα ο 37χρονος εντοπίστηκε και συνελήφθη στο λιμάνι της Κέρκυρας.\nΣημειώνεται ότι οι εμπλεκόμενοι έχουν ποινικό παρελθόν για παρόμοιες δράσεις και υπάρχει εν ισχύ απαγόρευση εξόδου από τη χώρα, ενώ ο 37χρονος δεν διαθέτει έγγραφα για την παραμονή του στη χώρα.\nΑπό τη διεύθυνση Ασφάλειας και Προστασίας Θαλασσίων Συνόρων (Δ.Α.Π.ΘΑ.Σ.), αξιολογείται το σύνολο των στοιχείων που προέκυψαν και διερευνάται η εμπλοκή και άλλων ατόμων πέραν αυτών που συνελήφθησαν. Από το Κεντρικό Λιμεναρχείο Κέρκυρας που διενεργεί την προανάκριση, κατασχέθηκαν το ιστιοφόρο και το ταχύπλοο τα οποία θα παραδοθούν στους ιδιοκτήτες τους, αλλά και πέντε κινητά τηλέφωνα, καθώς και πλαστά έγγραφα.\nΤελευταία ενημέρωση: Παρασκευή, 25 Ιουνίου 2021, 22:15\n«Ένας Γολγοθάς χρόνων τελείωσε με τον καλύτερο τρόπο»


Ο Δήμος Μούτσης γεννήθηκε στον Πειραιά το 1938 και άρχισε να σπουδάζει στο Ωδείο Αθηνών από την ηλικία των 7 ετών. Σε ηλικία 20 – 21 ετών τελείωσε τις μουσικές του σπουδές κερδίζοντας και το πρώτο βραβείο ως σολίστ στο βιολί.\nΗ γνωριμία με τον Γκάτσο και τον Χατζιδάκι\nΚάπου στα μέσα της δεκαετίας του 60 γνώρισε τον Νίκο Γκάτσο και τον Μάνο Χατζιδάκι, σε ένα καφέ – ζαχαροπλαστείο που ήταν παλιό στέκι καλλιτεχνών της Αθήνας, όπου σύχναζαν και οι δύο.\nΤο 1967 άρχισε ο Νίκος Γκάτσος να δίνει στίχους του στον Μούτση και έτσι έγραψε τα πρώτα του τραγούδια. Το πρώτο τραγούδι του Μούτση ήταν το «Βρέχει ο Θεός». Είχε γράψει πρώτα αυτός την μουσική και ρώτησε ευγενικά τον Γκάτσο αν ήθελε να βάλει τους στίχους, όπως και έγινε. Το τραγούδι αυτό το ερμήνευσε ο Σταμάτης Κόκοτας. Η συνεργασία Γκάτσου και Μούτση συνεχίστηκε με τραγούδια όπως «Μην μου χτυπάς τα μεσάνυχτα την πόρτα», «Πειραιώτισσα» με τον ίδιο ερμηνευτή, «Σ΄ έβλεπα στα μάτια» με την Βίκυ Μοσχολιού. Το 1969 με το «Αύριο πάλι» με ερμηνευτή τον Γρηγόρη Μπιθικώτση, «Με ένα παράπονο» με τον Μπιθικώτση αλλά και τον πρωτοεμφανιζόμενο Μανώλη Μητσιά (η πρώτη εκτέλεση του τραγουδιού ήταν από τον Μητσιά στην ταινία «Ένας μάγκας στα σαλόνια»). Το 1970 ανέθεσε ο Μάνος Χατζιδάκις στο Μούτση, τη φροντίδα της ενορχήστρωσης και της μουσικής διεύθυνσης των τραγουδιών του στον δίσκο «Επιστροφή». Όλα σε στίχους Νίκου Γκάτσου και με ερμηνευτές τον Γρηγόρη Μπιθικώτση και την πρωτοεμφανιζόμενη τότε Δήμητρα Γαλάνη. Στον δίσκο αυτό συμπεριλήφθηκαν τα τραγούδια του Χατζιδάκι «Μίλησε μου», «Φιλντισένιο καραβάκι», «Η πίκρα σήμερα», με ενορχηστρώσεις του Μούτση. Την ίδια εποχή ο Μούτσης συνεχίζει να γράφει επιτυχίες όπως το «Αυτά τα χέρια» (στίχοι Λευτέρη Παπαδόπουλου) και το «Στην Ελευσίνα μια φορά» (στίχοι Βασίλη Ανδρεόπουλου) με ερμηνεία από τον Μητσιά.\nΤο 1972 ο «Συνοικισμός Α» με στίχους κυρίως των: Γιάννη Λογοθέτη και Γιάννη Μιχαηλίδη αλλά και Γκάτσου, Ελευθερίου και Βαρβάρας Τσιμπούλη. Ερμηνευτές τους Αντώνης Καλογιάννης και Βίκυ Μοσχολιού (μουσική απ το θεατρικό έργο «50 χρόνια δάκρυα 50 χρόνια γέλιο»). Στο «Συνοικισμός Α» θα ακούσουμε αρκετές μεγάλες επιτυχίες όπως το πασίγνωστο «Άσπρα, κόκκινα, κίτρινα, μπλε», «Έτσι ειν’ η ζωή» με την Μοσχολιού, «Στο παράθυρο αγναντεύοντας» με τον Καλογιάννη, το λαϊκό ορχηστρικό «Ο χορός της λεβεντιάς» κλπ. Το 1973 κυκλοφορούν οι «Στροφές», άλλη μια λαϊκή και συνάμα πολύ μελωδική δίσκογραφική δουλειά του Δήμου Μούτση. Με μόνη ερμηνεύτρια την Βίκυ Μοσχολιού και στίχους Πυθαγόρα, Λογοθέτη, Ελευθερίου, αλλά και Γκάτσου. Εκεί θα ακούσουμε επιτυχίες όπως: «Αγκαλιά και πλάι πλάι», «Και γειά χαρά», «Μια βραδιά στη Λάρισα», «Εγώ είμ’ εγώ» και το ατμοσφαιρικό «Στους μπαξέδες» που είναι αφιερωμένο στη μνήμη του Μάρκου Βαμβακάρη.\nΔεν μπορώ να τραγουδήσω εξαιτίας της φωνής μου\nΤο 2015 ο Δήμος Μούτσης είχε αποκαλύψει ένα πρόβλημα στη φωνή μου, μια ιδιοπάθεια, το οποίο δεν του επιτρέπει να εμφανίζομαι ούτε σε τηλεοπτικές και ραδιοφωνικές συνεντεύξεις. Ο αγαπημένος τραγουδοποιός είπε με σημασία: «Οι τραγουδιστές χαρήκανε γιατί νόμιζαν ότι θα έπαιρναν το ρεπερτόριο μου, οι συνάδελφοι δεν ξέρω… Από την άλλη, το να μην τραγουδάω και να εμφανίζομαι ως μαέστρος σε μια μικρή ορχήστρα, να κουνάω δηλαδή τα χέρια μου μπροστά σε πέντε-έξι μουσικούς, το θεωρώ γελοίο», κατέληξε, δείχνοντας πως σέβεται το κοινό και τη μουσική του.\nΗ εμπλοκή στα κοινά\nΟ Δήμος Μούτσης στις ευρωεκλογές του 2019 ήταν υποψήφιος ευρωβουλευτής με το ΜέΡΑ25.\nΗ κατηγορία για απόπειρα βιασμού\nΤον Φεβρουάριο του 2021 η τραγουδίστρια Λυδία Σέρβου κατηγόρησε τον Μούτση για απόπειρα βιασμού και για πράξεις γενετήσιου χαρακτήρα, όταν αυτή ήταν σε ηλικία μόλις 15 ετών.\nΠοιος να περίμενε ότι τόσα χρόνια μετά την απόσυρσή του από την ενεργό δράση θα επανερχόταν στην επικαιρότητα, στο πλαίσιο του μπαράζ καταγγελιών, των τελευταίων ημερών, για απρεπείς συμπεριφορές πολύ γνωστών ονομάτων του εγχώριου καλλιτεχνικού γίγνεσθαι. Η ανάρτηση της ερμηνεύτριας Λυδίας Σέρβου στο Facebook για έναν πολύ γνωστό μουσικοσυνθέτη από τον οποίο είχε δεχτεί σεξουαλική επίθεση το 1992, όταν εκείνη ήταν 15 ετών, άναψε φωτιές.\nΤο γεγονός όμως ότι δεν τον κατονόμαζε οδήγησε σε σειρά λανθασμένων συνειρμών και υποθέσεων που στοχοποιούσαν, αδίκως, διάφορα πρόσωπα. Λίγες ημέρες μετά η ερμηνεύτρια αποκάλυψε δημόσια ότι ο πρωταγωνιστής εκείνης της τραυματικής για την ίδια εμπειρίας είναι ο 82χρονος σήμερα Δήμος Μούτσης. Ο ίδιος επιλέγοντας, μέχρι στιγμής τουλάχιστον, να «μη λέει κουβέντα» διεμήνυσε μέσω του δικηγόρου του ότι οι απαντήσεις θα δοθούν όπου και όπως νομικά προβλέπεται.


ΗΜΕΡΗΣΙΑ ΠΙΕΡΙΑΣ: Μπ. Σκούφα: «Το νομοσχέδιο για τις λαϊκές αγορές ανοίγει διάπλατα την πόρτα στις εταιρίες και τα μεγαλοσυμφέροντα»\nΜπ. Σκούφα: «Το νομοσχέδιο για τις λαϊκές αγορές ανοίγει διάπλατα την πόρτα στις εταιρίες και τα μεγαλοσυμφέροντα»\nΗ κα Σκούφα έκανε λόγο για ένα θεσμό που εδώ και ενενήντα τρία χρόνια στηρίζει όχι μόνο οικονομικά αλλά και κοινωνικά το σύνολο της ελληνικής κοινωνίας. Στηρίζει κυρίως τον αδύναμο καταναλωτή, φέρνοντάς τον σε άμεση αδιαμεσολάβητη επαφή με τον παραγωγό και τον μικρό έμπορο. «Θέλετε να αφαιρέσετε, λοιπόν, τελικά τη δυνατότητα από τους καταναλωτές να βρίσκουν φτηνά, φρέσκα, ποιοτικά και τοπικά - τις περισσότερες φορές- προϊόντα. Κατακρεουργείτε τους καταναλωτές, κατακρεουργείτε τους ντόπιους αγρότες και παραγωγούς», επεσήμανε η βουλεύτρια Πιερίας και πρόσθεσε ότι μέχρι και σήμερα δεν έχει κατατεθεί ουσιαστική αιτιολογική έκθεση, γιατί η κυβέρνηση αποκρύπτει το πραγματικό της σχέδιο για την αλλοίωση του χαρακτήρα των λαϊκών αγορών. «Δεν μας έχετε πει για ποιον λόγο, για παράδειγμα, καταργείτε ολοσχερώς τον ν. 4497/2017, που εσείς οι ίδιοι ψηφίσατε. Δεν μας λέτε για ποιον λόγο καταργείτε τη ρήτρα, την εκπεφρασμένη ρήτρα για κατάληψη του 50% των θέσεων των λαϊκών από τους παραγωγούς. Δεν μας εξηγείτε για ποιον λόγο εξομοιώνετε τον παραγωγό και τον μικρομεσαίο έμπορο βιοτεχνικών προϊόντων και εμπόρισσα βιοτεχνικών προϊόντων των λαϊκών αγορών με επιχειρήσεις που έχουν ετήσιο τζίρο 90 εκατομμύρια ευρώ!»\n«Θα ψηφίσετε, αλήθεια, την πρόβλεψη που λέει ότι ο παραγωγός θα πρέπει να δηλώνει στον ΟΠΣΑ, το ηλεκτρονικό σύστημα, όλα του τα προϊόντα σε όλες τις τιμές και αν τυχόν παραβλέψει έξι φορές στα δύο χρόνια να δηλώσει ένα από τα δώδεκα, δεκαπέντε, δέκα προϊόντα του, τότε να του επιβληθεί πρόστιμο 3.000 ευρώ και να του ανακληθεί η θέση και η άδεια, άρα, να του στερήσετε κάθε πρόσβαση στη λαϊκή, κάθε οικονομική δραστηριότητα;», είπε η κα Σκούφα απευθυνόμενη στους βουλευτές.\nΕπιπλέον, όπως πρόσθεσε, στο νομοσχέδιο αναφέρεται ότι με μη επικαιροποιημένη φορολογική και\nασφαλιστική ενημερότητα επέρχεται αυτοδικαίως απώλεια όλων των θέσεων σε λαϊκές, στάσιμο, πλανόδιο εμπόριο και μόνο εάν ο παραγωγός ή ο μικροέμπορος μέσα σε έναν μήνα καταθέσει όλα τα απαιτούμενα δικαιολογητικά και ρυθμίσει όλες τις υποχρεώσεις του στην εφορία και τα ασφαλιστικά ταμεία, τότε να ξαναδραστηριοποιηθεί στη θέση που είχε. «Έχετε καθόλου συναίσθηση σε τι οικονομικό περιβάλλον νομοθετείτε; Έχετε καθόλου συναίσθηση ότι δεν έχετε δώσει κανένα οικονομικό εργαλείο στα χέρια των μικρομεσαίων, όχι μόνο των παραγωγών, όχι μόνο των καταστηματαρχών, αλλά σε όλους τους αυτοαπασχολούμενους μικρομεσαίους, σε όλη τη μικρομεσαία επιχειρηματικότητα; Έχετε συναίσθηση ότι δεν έχετε δώσει κανένα αποτελεσματικό εργαλείο για την αντιμετώπιση του εκτοξευμένου ιδιωτικού χρέους; Είναι δυνατόν να φέρνετε αυτό το ανεκδιήγητο μέτρο, δηλαδή το να αφαιρείται η θέση στη λαϊκή με τη μη έκδοση τριών αποδείξεων; Αυτό το επιβάλλετε στο λοιπό εμπόριο ή στα σουπερμάρκετ; Τους αφαιρείτε την επιχειρηματική δραστηριότητα; Για ποιον λόγονομοθετείτε με δύο μέτρα και δύο σταθμά; Να σας το ξαναπούμε, λοιπόν, γιατί νομοθετείτε έτσι. Διότι έχετε σκοπό να εφαρμόσετε και στην οικονομία το μοντέλο της ανοσίας της αγέλης, ένα μοντέλο καθαρά δαρβινικού τύπου που λέει ότι μόνο οι ισχυροί επιβιώνουν και όλοι οι υπόλοιποι στον Καιάδα!»


Μυρτώ Πανάγου: «Στο ίδιo καζάνι βράζουμε όλοι» | clickatlife\nΣκηνοθετεί και συμμετέχει στην παράσταση «POCKET STORIES |Ένα όρθιο αναλόγιο για τα καθ' ημάς» στο Θέατρο Άλμα.\nΈνα νεαρό κορίτσι νυστάζει αλλά οι εξαντλητικές συνθήκες ζωής του δεν του επιτρέπουν ούτε αυτό ,το δικαίωμα στον ύπνο. Ένας άντρας στήνει μια ιστορία τρόμου μέσα στο μυαλό του χάνοντας την επαφή με την πραγματικότητα. Ένα ζευγάρι ελπίζει πως έχει κερδίσει το λαχείο αλλά η απόλυτη χαρά μετατρέπεται ξάφνου σε εφιάλτη. Μια νεαρή κοπέλα και ένας νεαρός άντρας εγκλωβίζονται σε μία σχέση ρουτίνας και ανελευθερίας δίχως περιθώρια διαφυγής. Ιστορίες σύντομες και ηχηρές,που με αφορμή μικρές στιγμές της καθημερινότητας φωτίζουν το φθαρτό, ηττημένο και αδύναμο κομμάτι μας υπενθυμίζοντας την παράλογη φύση της ύπαρξης μας.\nΗ παράσταση «POCKET STORIES |Ένα όρθιο αναλόγιο για τα καθ' ημάς» που ανεβαίνει 25 και 26 Μαρτίου στο Θέατρο Άλμα αποτελεί μία σκηνική σύνθεση περιπλάνησης, ξενάγησης στα ανθρώπινα, με πρωταγωνιστές ήρωες μικρούς και οικείους, βαρετούς και ξεχωριστούς μαζί, τραγικούς και κωμικούς την ίδια στιγμή. Την σκηνοθεσία της έχει αναλάβει η Μυρτώ Πανάγου με τη βοήθεια του θιάσου. Η σκηνοθέτις και ηθοποιός συστήνεται στο click@life.\nΓεννήθηκα στην Αθήνα και μεγάλωσα στο αγαπημένο Χαλάνδρι. Είμαι απόφοιτος της δραματικής σχολής του Εθνικού Θεάτρου και του τμήματος Αγγλικής Γλώσσας και Φιλολογίας του Καποδιστριακού Πανεπιστημίου.\nΣήμερα μένω στην Πανόρμου. Μου αρέσει που στην περιοχή κυκλοφορούν πολλοί Φιλιππινέζοι και με τα γέλια και τη σβελτάδα τους δίνουν κάτι από παλιά γειτονιά σαν αίσθηση. Μου αρέσει επίσης ότι είναι μια περιοχή που κινείσαι άνετα με τα μέσα και δεν χρειάζεσαι αυτοκίνητο. Σίγουρα δεν μου αρέσουν τα κάμποσα στοιβαγμένα σκουπίδια και ότι η μία πολυκατοικία βρίσκεται πάνω στην άλλη.\nΔεν θυμάμαι τι ήθελα να γίνω μικρή. Νομίζω έχω πει και εγώ κάποιες παιδικές αλησμόνητες ατάκες όπως μπαλαρίνα ή δασκάλα.\nΑπό παιδί θυμάμαι να λέω τη φράση «θα γίνω ηθοποιός». Είχα μάλλον και την ευκολία να το πω γιατί ο μπαμπάς μου είναι ηθοποιός οπότε πολύ γρήγορα ήρθα σε επαφή με την αίσθηση αυτού του επαγγέλματος. Νομίζω η παρουσία του μπαμπά απλά ξεκαθάρισε από πιο νωρίς την όλη διαδρομή.\nΟι επιρροές μου ξεπηδούν σίγουρα από την παιδική μου ηλικία, από τους δύο έντονους γονείς μου, από τις μουσικές της Λιλιπούπολης, του Χατζιδάκι ή του Σαββόπουλου που υπήρχαν συχνά στο σπίτι. Από τις παραστάσεις και τα σινεμά που πήγαινα με τον μπαμπά, από την τότε δασκάλα χορού μου αλλά και από τον ελληνικό κινηματογράφο στον οποίο υπήρξα μυημένη από πολύ μικρή. Και σίγουρα σαν κατακλείδα από κάποιους δασκάλους στη σχολή που με επηρέασαν αρκετά. Κρατάω πρωτίστως το Δημήτρη Λιγνάδη, τον Ακύλλα Καραζήση και το Δημήτρη Καταλειφό.\nΗ παράστασή μας βασίζεται σε τέσσερα διηγήματα του Άντον Τσέχωφ (Το Λαχείο, Η Νύστα, Τί κάνει ο Φόβος, Η Ανιούτα) .\nΣτο πρώτο διήγημα βλέπουμε πόσο επηρεάζει ένα ζευγάρι το ενδεχόμενο να κερδίσουν χρήματα στο λαχείο. Στο δεύτερο διήγημα βλέπουμε την ιστορία μιας κοπέλας που νυστάζει πολύ μα οι εξαντλητικές συνθήκες ζωής της δεν την αφήνουν να κοιμηθεί και την οδηγούν σε μια απόφαση ανατρεπτική. Στο τρίτο διήγημα παρακολουθούμε την ιστορία ενός ανθρώπου που κατά τη διάρκεια ενός ταξιδιού αρχίζει να φοβάται και να κατασκευάζει ιστορίες στο μυαλό του ενώ στο τελευταίο διήγημα εμφανίζεται η αδιέξοδη συνύπαρξη ενός ζευγαριού με τις σχέσεις εξουσίας που τη χαρακτηρίζουν. Είναι ας πούμε λοιπόν μια μίνι ξενάγηση στα ανθρώπινα με ήρωες απλούς , πάνω σε ζητήματα που λίγο - πολύ μπορεί να απασχολήσουν τελικά τις ζωές όλων μας.\nΤο ιδιαίτερο κομμάτι της όλης σύνθεσης είναι θεωρώ η συνύπαρξη των διηγημάτων αυτών με το documentary στοιχείο: μαζί με το κάθε διήγημα εμφανίζεται και η αντίστοιχη documentary έρευνα του βασισμένη σε μίνι συνεντεύξεις, προσωπικές καταθέσεις ανθρώπων καθώς και υλικό που βρήκαμε από το διαδίκτυο ή τον έντυπο τύπο. Πάντα σε σχέση με τη θεματική του κάθε διηγήματος λοιπόν ξεπηδά και ένα κομμάτι πραγματικότητας που ενώνει το τότε με το τώρα τονίζοντας τον αέναο κύκλο των ανθρώπινων καταστάσεων και θυμίζοντας μας ότι τελικά ναι, στο ίδιο καζάνι βράζουμε όλοι.\nΕπίκαιρος θεωρώ ότι είναι ο Τσέχωφ έτσι και αλλιώς. Τα κείμενα του μιλάνε για τον άνθρωπο με έναν τρόπο τόσο καθαρό και απτό που μόνο ομοιότητες μπορείς να βρεις στην όλη διαδρομή. Απλά προσθέτοντας και το documentary υλικό φέρνεις μια πραγματικότητα μη θεατρική μέσα σε ένα θεατρικό περιβάλλον.\nΜία πραγματικότητα που το κυρίαρχο συστατικό της είναι η επικαιρότητα και η σύνδεση με το εδώ και τώρα.\nΜε αφορά το θέατρο που να δίνει χώρο στο παιχνίδι, την εξερεύνηση και το «ξεβόλεμα» με στόχο να προβληματίζει και αν όχι να μετακινεί - είναι τόσο δύσκολο τελικά - έστω να συγκινεί στην τελική κίνηση έχει και αυτό αν το καλοσκεφτείς.\nΚαι σίγουρα να δουλεύω με ανθρώπους που με εμπνέουν και με κάνουν να θέλω να βελτιώνομαι συνέχεια.\nΣκέφτομαι ήδη πώς και πού θα συνεχιστεί η παράσταση του χρόνου. Παράλληλα θα συμμετέχω το καλοκαίρι σε ένα θεατρικό project βασισμένo σε κείμενα του Αριστοφάνη .\nΔεν ήταν όνειρο σίγουρα, αλλά νιώθω περήφανη κυρίως για το ότι σε μια πολύ δύσκολη συνθήκη της ζωής μου σήκωσα τα μανίκια, πείσμωσα και δεν εγκατέλειψα. Και ακόμα κι αν το φινάλε ήταν λυπηρό κρατάς το πώς λειτούργησες σε όλη τη διαδρομή. Α, και το ότι έχω κάνει το caminho του Σαντιάγκο με φίλους Καταλανούς περπατώντας από Πορτογαλία σε Ισπανία τουτέστιν 154 χιλιόμετρα σε μια εβδομάδα, μεγάλες στιγμές!\nΣκηνοθεσία : Μυρτώ Πανάγουμε τη βοήθεια του θιάσου Ερμηνεία : Αθανασία Αγοράκη ,Γιούλη Καρναχωρίτη , Ιφιγένεια Μακρή , Μυρτώ Πανάγου. Επιμέλεια κίνησης : Κατερίνα Τούμπα. Επιμέλεια μουσικής : Ιφιγένεια Μακρή . Σύμβολος κουστουμιών : Δανάη Ελευσινιώτη. Σύμβουλος σκηνικού χώρου: Δανάη Ελευσινιώτη. Φωτογραφίες: Βασίλης Βασιλείου Graphic Design: Komodo Design Studio.\nΘέατρο Άλμα - Μικρή Σκηνή: Ακομινάτου 15, Αθήνα. Τηλέφωνο κρατήσεων: 2105220100. 25 και 26 Μαρτίου στις 20:00. Τιμές εισιτηρίων: Κανονικό 12€, Μειωμένο 10€ (φοιτητικό, άνω των 65 ετών). Η προπώληση εισιτηρίων γίνεται μέσω του δικτύου viva και στο ταμείο του θεάτρου.


Έχεις ιδέα πόσο κακό κάνεις στην υγεία σου όταν ξαμολάς τα πλαστικά στη θάλασσα; - RatPack.gr\nΘυμάσαι εκείνη την παλιά διαφήμιση του ΕΟΤ με τον αγαπητό γλάρο που μιλούσε; Σου έλεγε, λοιπόν, να μην πετάς πλαστικά σε θάλασσες και ακτές. ΑΛΛΑ τον άκουσες ποτέ; Δεν ξέρω, δεν είμαι σίγουρος. Αυτό το λέω γιατί και εγώ ουκ ολίγες φορές δυστυχώς έχω κάνει την καφρίλα να αφήσω πλαστικά ποτήρια, σακούλες και λοιπά πλαστικά μετά από beach party.\nΗ λογική του «δε βαριέσαι» δεν είναι ότι καλύτερο. Θυμίζει εκείνον τον μύθο του Αισώπου που όταν το μυρμηγκάκι πρόσεχε, ο τζίτζικας έκανε ζωάρα. Μπορεί να φαίνεται αθώα η αδιαφορία μας σχετικά με το περιβάλλον αλλά, τελικά, όχι δεν είναι. Μπορεί να το πληρώσουμε στο μέλλον. Και μάλιστα άσχημα.\nΔώσε 60 δευτερόλεπτα από τη ζωή σου και άκου αυτά που σου λέει το CNN στο βίντεο. Σου εξηγεί με πολύ απλό και μεστό τρόπο, σε ένα άρτιο οπτικά βιντεάκι, γιατί δεν πρέπει να πετάς πλαστικά σε θάλασσες και ακτές. Διότι όλα τελικά ξαναγυρνούν σε εμάς, στο στομάχι μας πιο συγκεκριμένα.


Σοκάρουν τα θύματα του «δράκου» του Αμαρουσίου: «Μου γέλασε και με τύλιξε με τα χέρια του» - CNN.gr\n19:59 Παρασκευή, 12 Απριλίου 2019\nΤις εφιαλτικές στιγμές που έζησαν στα χέρια του επονομαζόμενου «δράκου του Αμαρουσίου» περιέγραψαν σήμερα ενώπιον του Μικτού Ορκωτού Εφετείου της Αθήνας οι γυναίκες που δέχθηκαν σεξουαλική επίθεση, με τον εισαγγελέα της έδρας να προτείνει την ενοχή του 32χρονου, όπως και πρωτοδίκως.\nΟι τέσσερις γυναίκες που κατέθεσαν με δάκρυα στα μάτια τόνισαν πως μέχρι και τώρα, δεν μπορούν να ξεπεράσουν τις σκηνές βίας που έζησαν.\nΣυγκλονιστική είναι η μαρτυρία μία εξ αυτών, η οποία, κλαίγοντας, περιέγραψε στους δικαστές και ενόρκους την επίθεση που δέχτηκε από το «δράκο»:\n«Πήγαινα στη δουλειά με τα πόδια. Ήμουν στη διάβαση. Είδα έναν άντρα στα δεξιά μου. Δεν έδωσα σημασία. Είχαμε απόσταση. Αισθάνομαι κάποιον να με ακινητοποιεί από τη λεκάνη. Σαν να είχα κολλήσει στο έδαφος. Μου έπιασε το στήθος. Ούρλιαζα "βοήθεια, βοήθεια" δεν με άκουγε κανείς. Με έριξε ανάσκελα. Έπεσε πάνω μου. Με το ένα χέρι μου έκλεισε το στόμα. Με το άλλο προσπαθούσε να μου ανοίξει το παντελόνι. Κάποια στιγμή έβγαλε το χέρι από το στόμα μου και άρχισα να φωνάζω "βοήθεια". Τότε, έρχεται ο άντρας μου. Δεν μπορώ να το ξεπεράσω. Μέχρι να τον συλλάβουν κυκλοφορούσα με ένα ξύλο στο χέρι».\nΆλλη γυναίκα, επίσης θύμα του 32χρόνου, περιέγραψε επί λέξει: «Μου είχε βάλει ταινία στο στόμα. Με έριξε κάτω. Φώναζα "βοήθεια, βοήθεια". Είπα τελείωσε η ζωή μου. Είχε πέσει πάνω μου. Χτύπαγα το κορμί του με τα χέρια και τα πόδια μου, τον γρατζούνισα».\nΣημειώνεται ότι ένταση δημιουργήθηκε κατά τη διάρκεια της ακροαματικής διαδικασίας όταν ο ψυχίατρος Δημήτρης Σούρας κατέθεσε πως ο κατηγορούμενος δεν είχε σεξουαλική διάθεση απέναντι στα θύματα, με τον έναν εκ των συνηγόρων της πολιτικής αγωγής και σύζυγο μίας εκ των γυναικών που δέχθηκαν επίθεση, να σηκώνεται και να φωνάζει προς τον μάρτυρα «τι λέτε; Πήγε να βιάσει τη γυναίκα μου!»\n«Δεν καταλάβαινα αυτά που έκανα. Λυτρώθηκα όταν με συνέλαβαν γιατί αργότερα μπορεί να άκουγα φωνές 'σκότωσε την'», ανέφερε στην απολογία του.


Βελαλής: "Το μικρό ιατρικό... θαύμα με Σάκιτς και η γρήγορη επιστροφή στην δράση" - pressaris.gr\nΗ περίπτωση του ποδοσφαιριστή αποτελείται από δύο φάσεις. Είναι το χειρουργικό κομμάτι αλλά και η αποκατάσταση. Στο χειρουργικό κομμάτι χρειάστηκε να μπούνε δύο βίδες που έπρεπε να είναι καλές. Αυτές βοηθάνε να δέσει το κόκαλο και κάποια στιγμή αφαιρούνται. Μέχρι τώρα τις έχει ακόμη πάνω του.\n*Στην φωτογραφία ο Κώστας Βελαλής με τον Εμάνουελ Σάκιτς και τον γιατρό του Άρη Γιάννη Χρίστου.\nH προσθήκη Λούμορ φέρνει και μια εσωτερική μεταγραφή στα αμυντικά χαφ του Άρη\nΣάκιτς: “Δεν παίξαμε όπως έπρεπε, όλα διαφορετικά στο γήπεδο μας”\nΈκπληξη με… Σάκιτς στα παιδιά του ARIS Sports Summer Camp!


Μαθήματα Κλασσικής Παιδείας - Τετάρτη 17 Φεβρουαρίου - SERRESPOST\nΑρχική Επικαιρότητα Εκδηλώσεις Μαθήματα Κλασσικής Παιδείας – Τετάρτη 17 Φεβρουαρίου\nΜαθήματα Κλασσικής Παιδείας – Τετάρτη 17 Φεβρουαρίου\nΜάθημα 15ο , Τετάρτη 17 Φεβρουαρίου 2020, ώρα 7μ.μ. στο ΔΗ.ΠΕ.ΘΕ.\nΘΕΜΑ: Διονύσιος Σολωμός: «Από την Ελευθερία της Πατρίδας στην Πατρίδα της Ελευθερίας».\nΕΙΣΗΓΗΤΡΙΑ: Ισιδώρα Μάλαμα, φιλόλογος\nΑ Μέρος: Το αποτύπωμα της Επανάστασης στον εθνικό ποιητή.\nΟ Διονύσιος Σολωμός είναι ο εθνικός ποιητής των Ελλήνων. Όχι μόνο γιατί έγραψε τον εθνικό μας ύμνο αλλά και γιατί αξιοποίησε όλη την προηγούμενη ποιητική παράδοση − αυτήν της Κρητικής λογοτεχνίας και του δημοτικού τραγουδιού − και γιατί ήτανε ο πρώτος που καλλιέργησε τη δημοτική γλώσσα, αυτός που άνοιξε το δρόμο για να ανασάνει στη δημοτική η ελληνική λογοτεχνία. Στοιχεία του βίου του, τα πρώτα ποιήματά του στα ελληνικά, το ιδιαίτερα μαχητικό δοκιμιακό του κείμενο «ο Διάλογος» και τα εθνικά του ποιήματα («ο Ύμνος εις την Ελευθερίαν» και το επίγραμμα «Στων Ψαρών την ολόμαυρη ράχη») θα απασχολήσουν αυτό το πρώτο μέρος της εισήγησης, η οποία έχει στόχο, με την ολοκλήρωση και των δύο μαθημάτων, να καταδείξει τον τρόπο με τον οποίο η έννοια της ελευθερίας στον Διονύσιο Σολωμό ξεκινά επιφορτισμένη με το εθνικό στοιχείο, για να μεταρσιωθεί σε ένα ακραιφνώς πνευματικό περιεχόμενο, τέτοιο που καθιστά τον κάτοχό της νικητή απέναντι ακόμα και στον ίδιο τον θάνατο…\nΗ Ισιδώρα Μάλαμα είναι παντρεμένη και μητέρα τριών κοριτσιών. Έχει σπουδάσει Κλασική Φιλολογία, έχει μεταπτυχιακό στις «Σπουδές στην Εκπαίδευση» και παρακολουθεί μεταπτυχιακές σπουδές στη «Δημιουργική Γραφή». Παράλληλα, ασχολείται με επιμέλειες κειμένων. Έχει συμμετάσχει σε πολλά συνέδρια με θέμα τα Κλασικά Γράμματα και την αξιολόγηση στην Εκπαίδευση. Έχει συγγράψει πέντε θεατρικά έργα που έχουν παρασταθεί. Άρθρα της έχουν δημοσιευτεί σε επιστημονικά περιοδικά και ποιήματά της σε ποιητικές συλλογές.\nΕδώ και καιρό είναι πολύτιμη συνεργάτις στο πνευματικό μας Συμπόσιο «Μαθήματα Κλασσικής Παιδείας» και με τις υπεροχές εισηγήσεις της αναβαθμίζει ουσιαστικά αυτή τη μακροχρόνια πολιτιστική δραστηριότητα.\nΚαρπός αυτής της πολύμορφης πνευματικής δημιουργικότητας είναι ένα υπέροχο σύγγραμμα, μαζί με την εξαίρετη φιλόλογο και μαθήτρια μου Ντίνα Παπούδα, για τους μαθητές της Γ Λυκείου, πολύτιμο βοήθημα για την Ελληνική Γλώσσα και την Έκθεση.\nΤα μαθήματα γίνονται κάθε Τετάρτη 7-8 το απόγευμα σε ζωντανή μετάδοση στα μέσα κοινωνικής δικτύωσης από το ΔΗ.ΠΕ.ΘΕ Σερρών στο YouTube\nΠροηγούμενο άρθροΠέντε ταινίες με φυσικές καταστροφές για να απολαύσεις στη ζεστασιά του σπιτιού σου\nΕπόμενο άρθρο«Σινεμά Ανοιχτό»: Ελληνικές ταινίες του χθες και του σήμερα στο ψηφιακό κανάλι του Ιδρύματος Ωνάση


animalspress: Κύπρος: Πρώτη καταδίκη πολίτη γιατί σκότωσε γάτο με αεροβόλο\nΚύπρος: Πρώτη καταδίκη πολίτη γιατί σκότωσε γάτο με αεροβόλο\nΑλλαγή σελίδας για την Κύπρο με την απόφαση δικαστηρίου της Λάρνακας να επιβάλει πρόστιμο 1000 ευρώ συν δικαστικά έξοδα σε πολίτη που παραδέχθηκε ότι είχε σκοτώσει γάτο με αεροβόλο. «Η συμπεριφορά του κατηγορούμενου, με το να σκοτώσει ένα γατάκι, ήτο βίαιη, απάνθρωπη, απαράδεκτη και στρεφόταν εναντίον ενός κατοικίδιου ζώου. Ο άνθρωπος είναι...\nτο ανοσιότατο και αγριότατο πλάσμα όταν ελλείπει σε αυτόν η λογική.…», ανέφερε μεταξύ άλλων στην απόφασή του ο δικαστής του επαρχιακού δικαστηρίου Λάρνακας. Η απόφαση του δικαστηρίου αποτελεί μεγάλη επιτυχία του φιλοζωικού κινήματος της Κύπρου. Μέχρι σήμερα η κυπριακή αστυνομία δεν είχε δείξει καμία ιδιαίτερη ευαισθησία σε τέτοιες υποθέσεις επικαλούμενη έλλειψη μαρτύρων ή βαλλιστικής έκθεσης. Αντίθετα, στη συγκεκριμένη υπόθεση η ιδιοκτήτρια του γάτου επέμεινε, αποτάθηκε στη Φωνή για τα Ζώα της Κύπρου, ενώ ακολούθησαν 18 ακροάσεις όπου ο κατηγορούμενος δεν παραδεχόταν την ενοχή του. Η κυρία πήγε το ζώο στο κτηνίατρο, ο κτηνίατρος επιβεβαίωσε ότι ο γάτος πέθανε από σφαιρίδιο, το σφαιρίδιο το παρέλαβε η αστυνομία Αραδίππου. Η κυρία κατέθεσε ότι την πράξη την έκανε ένας γείτονάς της ο οποίος συχνά σκότωνε γάτες αλλά όλοι φοβόντουσαν να κάνουν κάτι. Η αστυνομία, κατόπιν της μαρτυρίας της κυρίας, έβγαλε ένταλμα έρευνας, μπήκε στο σπίτι του κατηγορούμενου, πήρε το όπλο και έκανε βαλλιστική εξέταση από την οποία φάνηκε ότι η σφαίρα ήταν από το όπλο του και καταχώρισε κατηγορητήριο εναντίον του. Ο επόμενος ας το σκεφτεί καλύτερα…


ΑΠΑΝΤΑ ΟΡΘΟΔΟΞΙΑΣ: Το μεγάλο μυστικό όλων των δυστυχιών: η καχυποψία. Αυτή αποτελεί το δηλητήριο, αυτή είναι ο όλεθρος. (✞) Μοναχός Νικολάε Στάινχαρντ.\nΤο μεγάλο μυστικό όλων των δυστυχιών: η καχυποψία. Αυτή αποτελεί το δηλητήριο, αυτή είναι ο όλεθρος. (✞) Μοναχός Νικολάε Στάινχαρντ.


Στην τελική ευθεία ο ποδοσφαιρικός Κορμακίτης - Kormakitis.net\nΑρχικήΚοινότηταΑθλητικάΣτην τελική ευθεία ο ποδοσφαιρικός Κορμακίτης\nΣτην τελική ευθεία ο ποδοσφαιρικός Κορμακίτης\nΣτην τελική ευθεία της προετοιμασίας του βρίσκεται ο ποδοσφαιρικός Κορμακίτης, αφού το Σάββατο 25 Σεπτεμβρίου ξεκινά το πρωτάθλημα της επίλεκτης κατηγορίας ΣΤΟΚ «Κωστάκης Κουτσοκούμνης».\nΟ Κορμακίτης βρίσκεται στον Α όμιλο και θα έχει ως έδρα του το Κοινοτικό στάδιο του Κοτσιάτη.\nΈτοιμη η ομάδα να ξεκινήσει το πρωτάθλημα με το δεξί αγωνιζόμενη το ερχόμενο Σάββατο 25 Σεπτεμβρίου εκτός έδρας με τον Όλυμπο Ξυλοφάγου στο Μακάριο στάδιο Ξυλοφάγου.\nΠροπονητής της ομάδας είναι ο Ηρόδοτος Ηροδότου με βοηθό τον Δημήτρη Ντουμή ο οποίος έχει μεγάλη εμπειρία στα προπονητικά ποδοσφαιρικά δρόμενα της Κύπρου , αφού εργάστηκε σε ομάδες πρώτης κατηγορίας, όπως τον Ολυμπιακό, τον Άρη, την Καρμιώτισα και την Σαλαμίνα. Προπονητής τερματοφυλάκων είναι ο Χαράλαμπος Τάκκας. Για την οργάνωση της φετινής ομάδας έχει και λόγω ο Μάριος Χριστοφής ο οποίος είναι ο τεχνικός διευθυντής του ποδοσφαιρικού τμήματος. Στο ρόστερ της ομάδας υπάρχουν 22 ποδοσφαιριστές. Να αναφέρουμε επίσης ότι γενικός υπεύθυνος του ποδοσφαιρικού τμήματος είναι ο Γιώργος Χατζηχαννής , ο οποίος εδώ και 3 χρόνια είναι συνεχώς μαζί με την ομάδα και τρέχει όλες τις υποχρεώσεις.\nΜετά από 2 μήνες προετοιμασία στόχος της ομάδας είναι να κρατηθεί στην επίλεκτη κατηγορία της ΣΤΟΚ .\nΤην περασμένη εβδομάδα ο πρόεδρος της ομάδας Γιαννάκης Λαζαρής δεξιώθηκε τους ποδοσφαιριστές και τους προπονητές . Ευχήθηκε σε όλους καλή χρονιά και τους ζήτησε όπως να είναι πειθαρχημένοι στο γήπεδο και να παίζουν για τη φανέλα της ομάδας. Τόνισε ότι η πειθαρχεία στο γήπεδο είναι βασική για να μπορούν να ανεβάσουν ποδοσφαιρικά το σωματείο. Ο πρόεδρος κάλεσε και τον φίλαθλο κόσμο του Κορμακίτη και τους φίλους του σωματείου να στηρίξουν την ομάδα στο δύσκολο πρόγραμμα το οποίο έχουν και που αντιμετωπίζουν με την παρουσία τους στο γήπεδο αλλά και με την αγορά του εισιτηρίου διαρκείας. Μετά τη δεξίωση οι ποδοσφαιριστές μπήκαν στην πισίνα του κέντρου και έκαναν και τζακούση.\nΕυχόμαστε στην ομάδα μας κάθε επιτυχία και να διακριθεί στο πρωτάθλημα της επίλεκτης κατηγορίας της ΣΤΟΚ . Εβδομαδιαία θα υπάρχει αθλητική ενημέρωση από την ιστοσελίδα πριν από τον αγώνα και μετά τον αγώνα.\nΠροηγούμενο άρθροKormatjitis 817\nΕπόμενο άρθροΣτις 20 Οκτωβρίου ο Εκπρόσωπος ενημερώνει την Κοινότητα